text:
Ni inyubako irimo n’ibikoresho birimo imashini zidoda zijyanye n’igihe ndetse n’ibyifashishwa mu gusudira. Yubatswe ku bufatanye n’Umuryango w’Ubumwe bw’u Burayi binyuze mu Muryango Mpuzamahanga uharanira amahoro, Interpeace.
Iki gikorwa kitabiriwe na Komiseri Mukuru wa RCS, CGP Juvenal Marizamunda, Ambasaderi w’Umuryango w’Ubumwe bw’u Burayi mu Rwanda, Belen Calvo Uyarra, Ubuyobozi bwa Rwanda TVET Board, Ubuyobozi bwa Interpeace, Umuyobozi w’Akarere ka Bugesera, Mutabazi Richard n’abandi.
Ku ikubitiro abantu bafunzwe 60 nibo bazajya bigishirizwa muri iyi nyubako barimo 30 bazajya biga kudoda n’abandi 30 baziga gusudira.
Ni ibije kunganira andi masomo y’imyuga y’igihe gitoya yari asanzwe atangirwa muri iri Gororero rya Bugesera riherereye i Rilima mu Karere ka Bugesera nk’uko byatangajwe na Komiseri Mukuru wa RCS, CGP Juvenal Marizamunda.
Yagize ati “Ni intangiriro nziza kandi ni intambwe nziza mu rugendo rurerure dufite. Tuzakomeza gushyiramo imbaraga kugira ngo aba bagororwa bari mu magororero yacu basohoke ari Abanyarwanda bifitiye akamaro, biteze imbere bo ubwabo, imiryango yabo ndetse n’igihugu cyacu.’’
Kuva RCS yashingwa mu 2010, Guverinoma y’u Rwanda ibinyujije muri icyo kigo yafashe icyemezo cyo guhindura uburyo abagonganye n’amategeko boherejwe ku magororero bafatwa, hatangira gushyirwaho gahunda zo kugorora, kugira ngo biyemeze guhindura imyumvire iganisha ku byaha hanyuma batangire kwiga imyuga n’ubumenyingiro.
Bahabwa amasomo yo kubaka, ubukanishi, kudoda, gusudira, kubaza, ibijyanye no gukora amazi, amashanyarazi, ubuhinzi, ibyo gukora ibikomoka ku mpu, ubukorikori n’ibindi.
Abarangije kwiga ayo masomo bazajya bahabwa impamyabumenyi zitangwa ku bufatanye na za IPRC na Minisiteri y’Uburezi.
Kugeza ubu amagororero atangirwamo ayo amasomo mu buryo bwemewe n’Urwego rushinzwe guteza imbere imyuga n’ubumenyingiro, arimo irya Nyarugenge riri i Mageragere, irya Huye, Nyagatare, Rubavu, Rwamagana, Nyamagabe na Nyanza.
CGP Marizamunda ati “Abagororwa icyo tubashishikariza ni ukwitabira ibi bikorwa nubwo tuvuga ko kubizamo ari ubushake, ariko ntawe udakwiriye kwitabira kwiga aya masomo. Hanze aha umuntu ufite ubumenyingiro yitwara gitore ntabwo yijandika mu byaha kuko aba afite akazi kamuhugije.”
Yakomeje agira ati “Guverinoma y’u Rwanda yafashe icyerekezo cyiza, cyo guhindura imyumvire y’abantu bari baziko Igororero [ibyahoze byitwa ‘Gereza’] ari ahantu ho guhana, igihano uba waragihawe n’urukiko rwagukatiwe gufungwa. Ntabwo iyo ugeze mu Igororero habaho ikindi gihano ahubwo tugufasha kugira ngo uhinduke uzajye kurangiza icyo gihe wakatiwe warabaye umuturage mwiza usubire mu Muryango Nyarwanda.”
Imbamutima z’abagororwa
Dusingize Alexis umaze imyaka 26 afungiye mu Igororero rya Bugesera ati “Aya ni amahirwe akomeye, nta mafaranga y’ishuri twishyura, nta kibazo cy’ibikoresho dufite byose leta irabyishyura. Ubumenyingiro tuzi neza ko aribwo bukenewe ku isoko ry’umurimo hanze, iyo ugize amahirwe ukabubonera ubuntu, ababa biteguye kujya hanze bizabafasha cyane.”
Sebazungu Bonaventure umaze imyaka 10 ndetse akaba ari kurangiza igihano cye yagize ati “Aya masomo azamfasha igihe nzaba ndi mu buzima busanzwe bitewe n’uko hano mpamaze imyaka 10 kandi hanze imirimo yose ubu ngubu ishingiye ku bumenyi. Nintaha bizamfasha guhita mbona akazi kubera ko nzaba mfite ubumenyi n’icyemezo kibihamya.”
Umuyobozi ushinzwe Ikigega cyo guteza Imbere ubumenyingiro muri Rwanda TVET Board, Uwimana Eugene yavuze ko impamyabumenyi aba bagororwa babona zemewe ku rwego rw’igihugu. Ni ukuvuga ko zizaba zimeze neza n’iz’abize mu mashuri yo hanze.
Ati “Izi ni izindi mbaraga Leta iba ibonye kubera ko uburezi ntabwo buheza. Nubwo uyu munsi bari hano, ni abana b’igihugu, ejo cyangwa ejo bundi bazaba bari kubarizwa mu Muryango Nyarwanda. Ubumenyi bazana rero buzaba buje kunganira n’ubundi isoko ry’umurimo.”
Yakomeje agira ati “Ubumenyi bazaba bazanye, dufite icyizere ko buzabafasha kwinjira ku isoko ry’umurimo, noneho bamwe bari barafungiwe ibyaha bifitanye isano no kuba badafite akazi, ibyo bizagabanuka. Bizagorana ko umuntu wari warafungiwe icyaha cy’ubujura nasohoka afite umwuga yize afite n’ibikoresho […] uwo ntiyazabona umwanya wo gusubira muri ubwo bujura.”
Ambasaderi w’Umuryango w’Ubumwe bw’u Burayi mu Rwanda, Belen Calvo Uyarra yavuze ko kubaka ubumenyi n’ubushobozi bw’abantu ari zimwe mu ntego z’ibihugu bigize uyu muryango ndetse n’abafatanyabikorwa bawo.
Ati “EU ni umufatanyabikorwa w’igihe kirekire wa Guverinoma y’u Rwanda mu byo kubaka ubumwe n’ubwiyunge ndetse no kubaka amahoro. Tuzakomeza gukorana mu rwego rw’ubutabera no kubaka abagororwa ku buryo mu gihe bazaba basohotse muri aya magororero mu mezi cyangwa imyaka iri imbere bazabashe kwinjira neza mu muryango babashe no gutanga umusanzu wabo mu kuyubaka no kubaka igihugu.”
Ambasaderi Belen yavuze ko kubaka iyi nyubako no gushyiramo ibikoresho byatwaye arenga miliyoni 180Frw ariko atari amafaranga yashowemo babara ahubwo icy’ingenzi ari imbaraga n’ubushake bwo kubaka ubushobozi bw’abantu bafunzwe ndetse no guteza imbere ubumwe n’ubwiyunge n’amahoro mu magororero.
Guverinoma y’u Rwanda itangaza ko ku bufatanye n’abafatanyabikorwa bayo, hari gahunda y’uko muri gereza zose zo mu Rwanda hazagezwamo amasomo y’imyuga n’ubumenyingiro. Ni ibintu kandi bizajya bijyana n’integanyanyigisho nshya yifashishwa mu kugorora iherutse gutangizwa na RCS.


c: text/html

text:
Gisagara: Ambasaderi wa Isiraheli mu Rwanda yoroje abaturage inka 20
Ambasaderi wa Isiraheli mu Rwanda Ron Adam, yoroje abaturge bo mu Karere ka Gisagara inka 20 yabashyikirije mu ruzinduko yagiriye muri ako Karere ku wa Kane tariki ya 24 Kamena 2021. Yashyikirije abaturage izo nka mu rwego rwo kuzamura imibereho myiza y’abaturage binyuze muri gahunda ya Girinka Munyarwanda.
Ambasaderi Ron Adam yavuze ko yishimiye gushyikiriza abaturage 20 inka bagenewe na Leta ya Isiraheli binyuze mu Kigo gishinzwe Ubufatanye Mpuzamahanga mu Iterambere (MASHAV-Israel) mu gushyigikira gahunda ya Leta ya Girinka Munyarwanda.
Yabwiye abashyikirijwe inka ati “Naturutse i Yeruzalemu ku butaka butagatifu mbazaniye inka, na zo ni intagatifu. Nishimiye kuzibazanira, ubu nabaye umufatanyabikorwa wanyu. Tuzakorera hamwe, kandi twihuse tuzagera ku ntego y’ubukire.Ni ubwa mbere tuje, kandi tuzagaruka. Twiteguye guzasangiza aka Karere ibyo tubarusha haba mu bijyanye n’ubuhinzi, gucunga neza amazi bigeza ku musaruro mwiza, kwita ku musaruro, n’ibindi”.
Mu bo yashyikirije izo nka harimo umubyeyi Muhoza Eugénie ufite uruhinja rw’amezi abiri, wishimira ko yahawe inka y’imbyeyi yaraye ibyaye, akaba yishimira iziye igihe kuko igiye guhita imuha amata akeneye nk’umubyeyi ndetse n’ifumbire byose bigira uruhare mu iterambere ry’umuryango.
Uwo mubyeyi akimara gutombora inka y’imbyeyi nubwo n’izindi zihaka yagize ati “Natomboye inka yabyaye, ndishimye cyane. Ni umugisha uturutse muri Isiraheli nk’uko Ambasaderi yabivuze. Najyaga mbona abaturanyi nanjye batera imbere babikesha inka nkibaza niba nanjye bizangeraho none birashobotse. Umugisha nagize ndusha bagenzi banjye ni uko mpita nywa amata kandi ni ingenzi ku buzima bwa njye n’ubw’umwana wanjye.
Umuyobozi w’Akarere ka Gisagara, Jérôme Rutaburingoga, yashimye Ambasaderi Ron Adam waje gushyigikira urugendo rw’iterambere ry’abaturage b’ako Karere, n’iry’u Rwanda muri rusange.
Meya Rutaburingoga yagize ati: “Iyo twitegereje uko inka yagiye ihindura imibereho y’abari mu bukene bukabije ubu bakaba bifashije, dufatiye ku kuba 90% by’abatuye Akarere kacu batunzwe n’ubuhinzi, kandi tugendeye ku kuba amatungo magufi atihutisha iterambere nk’amaremare, dufite intego y’uko umwaka wa 2022 uzasiga Abanyagisagara bose bafite inka.”

robotstxt: allowed

filter: keep


text:
Bamusanzemo ibintu birenga 200 mu gifu birimo imisumari n’ibiceri
Abaganga bo muri Turukiya (Turkey), batunguwe no kubaga umuntu wababaraga mu nda cyane bakamusangamo ibiceri, imisumari, amabuye n’ibice by’ibirahuri.
Umugabo witwa Burhan Demir wo muri Turkey, mu mpera z’ukwezi gushize yajyanye murumuna we kwa muganga arimo gutaka cyane kubera kuribwa mu nda, agezeyo abaganga baramupima basanga mu gifu cye harimo ibintu 233 bitakagombye kubamo.
Mu gifu cy’uwo mugabo w’imyaka 35, ikinyamakuru cya Metro cyahaye izina rya Z, basanzemo ibiceri bitagira ingano by’ifaranga rimwe ry’ama Lira, utwuma twa rukuruzi (sumaku), imisumurari, ibice by’ibirahuri byamenetse, amabuye, amavisi n’ibindi.
N’ubwo yababaraga cyane, abaganga babashije kubikuramo byose umugabo ntacyo abaye, ibintu byabatangaje cyane kubera ko basanze hari imisumari ibiri miremire yari yasohotse mu gifu ibanje kugitobora, mu gihe ibindi hafi ya byose byari byibereye mu rura runini.
Umwe mu baganga batabaye uwo mugabo, yavuze ko ibintu nk’ibyo bidasanzwe ku bantu bakuru, ahubwo ngo bikunze kuba ku bana bato bamira ibintu bitandukanye batabishaka.
Iyo bibaye ku bantu bakuru, akenshi ngo usanga ari ku bafite uburwayi bwo mu mutwe, imfungwa ziba zigerageza kwinjiza ibintu bitemewe mu buroko, no ku bantu bakuru bahura n’ibibazo by’ihohoterwa
MENYA UMWANDITSI
Umunyamakuru wa Kigali Today/KT Radio
@ Gasana_M


text: Amahugurwa hamwe nibikoresho bigezweho byikora, harimo impapuro zumuringa CNC yo gukata lazeri, amahugurwa yo gusya ibyuma, amahugurwa ya Molecular diffusion pressing welding, amahugurwa ya argon-arcwelding, amahugurwa yo gusudira gusya, amahugurwa yo kugorora ibyuma, amahugurwa ya riveting, amahugurwa ya bisi, , Amahugurwa yo guteranya ibicuruzwa, amahugurwa yo kubumba, iduka ryimashini ya CNC, amahugurwa yo gushushanya ubushyuhe, amahugurwa ya SMC / BMC, amahugurwa ya pultrusion, amahugurwa yibikoresho bya resin-coating, nibindi.


text:
Ikirango: NANBEI
Icyitegererezo : ZBJ-1000L
Inyuguti:
1.Guhitamo Danfoss yatumijwe hanze, Taikang, Electrolux, Copeland, Compressor ya Bitzer, ubwiza bwizewe nibikorwa bihamye.
2.Isanduku, urubura rwa silindrike, gukonja kugeza kuri dogere 20.
3.Uburemere bukomeye n'ubushyuhe buke bwa barafu.Ifu ya kirisiti isobanutse, yoroshye gushonga ibintu bikonje byihuse
4.Ni isura nziza, ntabwo byoroshye guhuza itsinda, hamwe na ice yoroshye
5.Icungamutungo rya mudasobwa, amazi, amazi, gukora urubura rwikora rwose, nta gikorwa kidasanzwe


text:
VTC Mpanda igeze ku rwego rwo gukora intebe ziruta izatumizwaga hanze
Mu kureba aho amashuri y’imyuga n’ubumenyingiro ageze atanga ubumenyi ku banyeshuri bayiga, Umuseke wasuye rimwe muri bene aya mashuri rivgwaho kuba rigeze ku rwego rwo gukora ibikoresho byahangana ku isoko n’ibyatumizwaga hanze.
Ukinjira mu ishuri ry’imyuga n’ubumenyingiro (VTC MPANDA) rihereye mu Karere ka Ruhango usanganirwa n’urusaku rw’imashini zikoreshwa mu bubaji bw’ibikoresho byo mu rugo bitandukanye byiganjemo intebe z’amabara atandukanye, utubati n’ibitanda.
Ubu hari bamwe mu bamaze gutunga ibi bikoresho bemeza ko ntaho bitandukaniye n’iby’amwe mu masosiyete asigaye akora ubucuruzi bw’ibikoresho nk’ibi abivanye mu mahanga.
Nicyo kerekezo cy’amashuri yigisha imyuga n’ubumenyingiro mu Rwanda. Ni ubumenyi buha ababwize imibereho kuko ibyo bakora biba bikenewe cyane ku isoko.
Umuyobozi w’iri shuri Gilbert Ndangamira yabwiye Umuseke ko hari benshi mu Rwanda bataramenya ko ahantu nk’aha mu cyaro hakorerwa ibikoresho bifite ubwiza bwo kuri uru rwego.
Ati “Ugeze hano afite ubushobozi atugurira atazuyaje tukaba tugurisha rimwe na rimwe n’abahise bakunda ibyo dukora.”
Aha kandi bigisha ibijyanye no guteka ibiribwa binyuranye, gukora za gateau z’ubukwe n’ibindi.
Muri iri shuri, nta mukozi bagira utekera abanyeshuri kuko ababyiga ubwabo babyikorera, ibintu ngo binatuma ikigo kidahendwa mu gufata abandi bakozi.
Abiga ubwubatsi nabo biyubakira ibyumba by’amashuri ari nako biga.
Iri shuri na mbere ryigishaga imyuga ariko ryazamutse cyane nyuma y’aho Politiki ya Leta yo guteza imbere amashuri y’imyuga n’ubumenyingiro itangiriye kuri rikaba rifashwa na WDA.
MUHIZI Elisee
UM– USEKE.RW/Ruhango


text:
Umuhanzi Jules Sentore yahawe inkoni y’ubushumba y’injyana Gakondo mu gitaramo cy’ubudasa ‘Inganzo yaratabaye’ cyaranzwe n’umuziki w’umwimerere. Yashyigikiwe na Intore Masamba, Ingangare, Ibihame Cultural Troupe ndetse na Gakondo Group.
Mu byangombwa bye yitwa Icyoyitunguye Jules Bonheur yamenyekanye mu muziki ku izina rya Jules Sentore. Igitaramo ‘Inganzo yaratabaye’ cyabaye kuri uyu wa 05 Nyakanga 2019, kibera muri Kigali Conference and Exhibition Village (KCEV) ahazwi nka Camp Kigali.
Ni igitaramo cyamamajwe mu gihe cy’amezi arenga arindwi, kitabiriwe n’urubyiruko, abakuze n’ab’imvi zabaye uruyenzi. Cyatangiye hari imwe mu myanya iticawemo gisozwa ubwitabire buri hejuru benshi batifuza gutaha.
Cyatangijwe gikerereweho isaha imwe kuko batangiye saa mbili zuzuye mu gihe bari batangaje ko bagombaga gutangira saa moya z’umugoroba.
Umwanya wa Gakondo Group yanyuze benshi mu bitaramo yaririmbyemo muri Hoteli n’ahandi:
Saa mbili zuzuye iki gitaramo cyatangijwe na Gakondo Group yari igizwe na Michel, Audia Intore, Samuel, Emmanuel n’abandi bafatanyije kuririmba indirimbo ‘Nzarara mbabonye’, ‘Urw’abahanga n'abahanzi’, ‘Ni wowe’, ‘Girubuntu’ n’izindi.
Ni indirimbo bateye bikirizwa na benshi bakunda umuco. Bombi bahuzaga amajwi bikanyura benshi bigaherekezwa n’umuziki wirangiraga mu ngoma z’amatwi.
Mu gihe kirenga isaha bamaze ku rubyiniro bakuriwe ingofero basezera bashima uko bakiriwe n’umubare w’abari bamaze kugera ahabereye igitaramo.
Audia Intore uri mu bagize Gakondo Group, yabwiye INYARWANDA, ko Gakondo Group ari umuryango mugari yigiyemo byinshi kandi uko umunsi ushira ariko yigira byinshi kuri bakuru be bamubanjirije mu rugendo rw’umuziki.
Yavuze ko biteye ishema kugira uruhare mu gitaramo ‘Inganzo yaratabaye’ giha ikuzo umuziki mu rugamba rwo kubohora igihugu.
Ati “Jules Sentore ni umuvandimwe uba muri Gakondo Group yareze benshi ndetse na nubu turacyakora. Nishimira ko Gakondo yahawe icyicaro kandi nibyo tugomba gukomeza kuyishyigikira kugira ngo umuco utazacika.”
“Igitaramo ‘Inganzo yaratabaye’ cyatanze ishusho y’uruhare rw’umuziki mu rugamba rwo kubohora u Rwanda.”
Abasore babiri bahawe izina na Cecile Kayirebwa:
Gakondo Group bakorewe mu ngata n’itsinda Ingangare babarizwa mu Bubiligi. Ni itsinda rimaze kubaka ibigwi mu muziki gakondo bakimara kwiyemeza kwihuriza hamwe begereye Cecile Kayirebwa abita ‘Ingangare’ nk’uko babwiye INYARWANDA.
Bageze ku rubyiniro bambaye imyenda y’ibara ry’umweru ndetse n’amafurari afite ibara ry’ubururu bashimangira urukundo bafitiye ikipe ya Rayon Sports. Bavuze ko bari bakumbuye gutaramira ku ivuko kandi ko bishimiye gufasha umuvandimwe wabo (Jules Sentore) mu gitaramo.
Baririmbye indirimbo ‘Imena’ bakoranye n’umunyabigwi Cecile Kayirebwa. Baherutse kubwira INYARWANDA, ko bitegura gushyira hanze amashusho y’iyi ndirimbo. Baririmbye babifatanya no gucinya umudiko bakanyuzamo bagatamba gitore.
Basoreje ku ndirimbo bise ‘Rayon Sport yacu’ yanyuze benshi mu bafana b’iyi kipe iherutse kwegukana igikombe cya Shampiyona. Abitabiriye bayiririmbye kuva itangiye kugeza basoje.
Ingangare basabaga abitabiriye iki gitaramo gufatanya nabo kwizihirwa bakarenzaho ko Rayon Sports ikwiye gutwara ibikombe kugera i mahanga.
Ingangare babwiye INYARWANDA ko ari iby’igiciro kinini gufatanya n’umuvandimwe (Jules Sentore) bakuranye bakabana no muri Gakondo Group igihe kinini.
Charles Uwihiziwe na Lionel Sentore bati “Byari byiza
kandi twishimiye uko twakiriwe n’abanyarwanda. Hari hashize igihe tudataramira
mu Rwanda ariko batweretse urukundo.”
Umwanya w’umushyitsi Mukuru mu gitaramo; Jules Sentore:
Jules Sentore yaserutse ku rubyiniro yambaye ipantalo ya kaki, inkweto y'ibihogo, imikufi ku kuboko, umusatsi yakaraze ndetse n’umwitero. Yahagaze ku rubyiniro ubona ko yizihiye gutaramira abayobotse injyana Gakondo.
Yaririmbye afashwa mu majwi n’abaririmbyi barenga icumi bamwe banyuze mu ishuri ry’umuziki ryo ku Nyundo hiyongeraho kabuhariwe kuri gitari Clement wamucurangiye indirimbo ze zose.
Uyu musore kandi ni nawe wari ukuriye itsinda ryateguye ibijyanye n’imiririmbire ya Jules Sentore muri iki gitaramo. Yabwiye INYARWANDA ko ari iby’igiciro kuba Jules Sentore yaramuhisemo mu bandi bose akamufasha mu mitegurira y’iki gitaramo.
Yavuze ko iyo bakoraga imyitozo yo kuririmba hari igihe Jules Sentore yatindaga ariko ko yabaga yabimumenyesheje. Ati “Byagenze neza nk’uko twabiteguye. Jules Sentore ni umuvandimwe kandi twakoze uko dushoboye kugira ngo uyu munsi ugende neza. Twamaze igihe kinini dutegura ibyo mwabonye uyu munsi.”
Mu gice cya mbere cy’iki gitaramo, Jules Sentore yahereye ku ndirimbo ‘Imbere ni heza’ asoje kuririmba yagize ati ‘Muraho neza. Mumeze neza. Muranyumva neza’. Iyi ndirimbo yasohotse kuya 17 Kamena 2019, imaze kurebwa n’abarenga ibihumbi bitanu ku rubuga rwa Youtube.
Yakomereje ku ndirimbo ‘Umpe akanya’ yakoranye n’umuhanzikazi Teta Diana, urukundo rutangira kuvugwa kuva icyo gihe ubwo bayishyiraga hanze. Yaririmbye anoza neza ijwi rye akanyuzamo akabaza abitabiriye igitaramo niba bameze neza.
Indirimbo ya Gatatu yaririmbye iyi yise ‘Udatsikira’ yatumye atangira guhangwa amaso muri gakondo. Ni indirimbo yateye yikirizwa na benshi banyuzwe n'ubuhanga bw'uyu musore mu ijwi. Iyi ndirimbo yahagurukije benshi akomerwa amashyi. Yayiririmbaga atera akaguru mu kirere, amanika amaboko mu kirere akungamo ati "ahubwo rero’.
Yunzemo indirimbo ‘Gakondo’ yashyize hanze ku wa 01 Gicurasi 2019. Iyi ndirimbo yumvikana nk'iyizihiye ibicurangisho ikaryoshwa bikomeye n'amagambo ayigize. Yayiririmbye igaragaza ko yamaze gucengera muri benshi banyuzwe nayo. Mu kunoza neza imiririmbire yanafashijwe n'umuvandimwe we Ruti.
Indirimbo nyinshi yaririmbye muri iki gitaramo zakozwe na Producer Madebeat [Yari muri iki gitaramo]. Jules Sentore yamushimiye cyane avuga ko yamukoreye indirimbo nziza zamwaguriye igikundiro.
Yageze ku ndirimbo ‘Ifoto’ yitegura gushyira hanze nk’uko yabibwiye INYARWANDA, avuga ko ari nziza kandi ‘inogere abayumvise n’abandi batarayumva’.
Ni indirimbo yumvikanamo amagambo y'imitoma aba abwira umukunzi we amusaba kubika neza ifoto akayishyira kure ndetse ko uzamubaza azamubwira ko yayihawe n'uwamuzonze yita 'umutarutwa’.
Yaririmbye kandi indirimbo ‘Sine ya mwiza’, ‘Indashyikirwa’ yungamo ‘Ngera’ yabaye idarapo ry’umuziki we. Ni indirimbo yamwaguye mu banyamuziki b’abanyarwanda imuha umwihariko mu bakora injyana Gakondo.
Yavuye ku rubyiniro ahamagara Ibihame Cultural Troupe bakiriwe bakomerwa amashyi mu buryo bukomeye. Yavuze ko ari itsinda bakoranye kandi bakuranye ndetse ko hari byinshi yagiye abigisha.
Ni itsinda ry'abasore bakaraga umubyimba, bakingiwe n'ingabo bagahuza mu mashyi n'umudiho usemburwa n'ibyivugo byuzuye ikinyarwanda cyumutse ndetse n'amakondera yizihiye ugutwi.
Mu gice cya kabiri yagarutse yahinduye imyambaro:
Jules Sentore yagarutse ku rubyiniro akenyeye kinyarwanda. Yari yambaye umushanana n'inigi mu ijosi. Yahereye ku ndirimbo yo kuramya no guhimbaza Imana yise 'Warakoze Mana'. Iyi ndirimbo ayigeze hagati yahamagaye Buravan aramusanganira ku rubyiniro bahuza kubyinana bya Kinyarwanda.
Jules yabwiye INYARWANDA ko guhamagara Buravan ku rubyiniro ari uko ari umuhanzi mugenzi we yari abonye hafi ye kandi ko byamushishije kuko yabonye ko ashyigikiwe.
Burabyo ari ku rubyiniro yahawe indangururamajwi akomeza gusubiramo agira ati ‘Warakoze Mana’ hafi inshuro icumi ubundi aha rugari abitabiriye igitaramo nabo bararimba. Ni ibintu byongereye ibyishimo by’abitabiriye iki gitaramo.
Jules Sentore yanzitse ku ndirimbo ‘Mana urera’
akomereza ku ndirimbo ‘Guluma’ yakoranye n’umuhanzikazi wo muri Uganda Irene
Ntale. Ijwi ry’uyu muhanzikazi ryaririmbwe n’umukobwa witwa Peace watsinze
icyiciro cya mbere mu irushanwa ‘East Africa’s Got Talent’.
Muyango umutoza w’itorero ry’igihugu Urukerereza ukundirwa ‘ijwi’
Muyango yaririmbye muri iki gitaramo mu buryo butunguranye nyuma y’uko benshi basabye ko bashaka kumva ijwi rye.
Yari yicaye mu myanya y’icyubahiro aherezwa indangururamajwi maze ahera ku ndirimbo yise ‘Mwiriwe neza’. Ni indirimbo yisanzuye muri benshi bakunze uyu muhanzi kuva agitangira urugendo rw’umuziki bagakunda ibihangano bye.
Yongereye ubushyuhe mu bitabiriye iki gitaramo ageze ku ndirimbo ‘Nyemerera mvunyishe’ biba ibindi bindi. Ni indirimbo izwi na benshi. Jules Sentore yamusanganiye bafatanya kuyiririmba binyura benshi bitabiriye iki gitaramo bifuzaga ko Muyango akomeza kubaririmbira.
Asoje kuririmba iyi ndirimbo yasubiye mu byiciro bye akurikira igitaramo nk’abandi. Yongeye kuririmba iyi ndirimbo afatanyije na Jules Sentore, Ingangare baherekeza abitabiriye igitaramo.
Mariya Yohana ‘umuhanuzi’ wamamaye mu ndirimbo ‘Intsinzi’
Mariya Yohana ni umwe mu bitabiriye igitaramo ‘Inganzo yaratabaye’, ndetse mbere y’uko umunsi w’igitaramo ugera hari amashusho yasohotse amugaragaza ahamagarira abantu kuzitabira iki gitaramo.
Umwe mu bari bayoboye iki gitaramo, yabajije abitabiriye niba bashaka kumva ijwi rya Mariya Yohana bose bahanikira rimwe amajwi bavuga ‘Intsinzi’. Mariya Yohana yazamutse ku rubyiniro aherekejwe n’abandi babyeyi barimo n’umugore wa Minani Rwema witwa Jacky.
Yaririmbye indirimbo ‘Intsinzi’ izamura ibyishimo bya benshi mu bitabiriye iki gitaramo. Ni umwe mu bahanzi batanga ibyishimo ku bisekuru byombi, abakuze n’abakiri bato. Iyi ndirimbo yihariye umwanya munini muri iki gitaramo cyane ko benshi bayizi neza kuva itangiye kugeza isoje.
Yavuye ku rubyiniro akomerwa amashyi y’urufaya, nawe
ati ‘Murakoze’.
Afande! Intore Masamba:
Masamba yaserutse mu mwambaro wa gisirikare. Yaririmbye indirimbo nyinshi zifashishijwe ku rugamba rwo kubohora igihugu nk’intego y’iki gitaramo.
Mbere y’uko aririmba buri ndirimbo yavugaga uko byabaga bimeze. Yaririmbye na nyinshi mu ndirimbo bigishijwe na Sentore Athanase [Umubyeyi we]. Indirimbo yahimbye Inkotanyi zafashe igihugu, izo yahimbiye muri CND, mbere na nyuma y’urugamba n’izindi zanyuze benshi.
Yaririmbye indirimbo nka ‘Jenga taifa’, ‘Kigali’, ‘Zagishe zitashye’, ‘Konjogera’ iri mu ndirimbo zikunzwe cyane n’izindi.
Yavuze ko yamaze igihe kinini akora igitaramo ‘Inganzo yaratabaye’ yanzura guharira Jules Sentore kugira ngo n’abato bagire uruhare mu gusigasira ibyagezweho mu Rwanda.
Yagize ati “Inganzo yaratabaye ni igitekerezo cyanjye. Inganzo nayijyanye ku rugamba ngira Imana ndanayitahana. Icyiza cyanjye n’uko nshaka kuyiraga abana bato kugira ngo nabo bayikomeze.
Jules rero mwabonye maze imyaka igera kuri ine nkora ‘Inganzo yaratabaye’ kandi bari bahari na Gakondo ubu ngubu mu mwanya ndaza kubabwira uko mubigenza kugira ngo iyi nganzo nyihe urubyiruko nabo bakomeze amajoro twabarariye mu mvungure nyinshi mu bishyimbo byinshi mu mazi ataboneka.”
Turasaba rero ngo mukomeze…ariko icyo dushaka ubu ng’ubu ni intambara yo kubaka igihugu cyacu. Turifuza ko mwese muba inkotanyi.” Masamba yasabye abitabiriye iki gitaramo guhagaruka bagashima ingabo zari iza RPA zabohoye igihugu.
Jules Sentore yaragijwe ‘Gakondo’
Masamba yahagamaye Jules Sentore ku rubyiniro amushyikiriza inkoni yavuze ko nawe yayihawe na Se Sentore Athanase amuragiza injyana ‘Gakondo’. Yavuze ko Jules Sentore ariwe ukwiye kuragizwa injyana ‘Gakondo’ kuko akiri muto kandi bamwitezeho impinduka.
Mu kiganiro yagiranye na INYARWANDA Jules Sentore yashimye bikomeye Masamba Intore wamuhaye inkoni y’inganzo gakondo avuga ko ari ikintu azakomeza kuzirikana no kwitaho mu rugendo rwe rw’umuziki.
Yagize ati “Yabitekerejeho nk’umubyeyi kandi ndabishimira Imana. Ndamushimira by’umwihariko…ntabwo ampaye inkoni y’umuryango ahubwo ampaye inkoni y’inganzo yatabariye igihugu andaze inkoni ya gakondo group. Gakondo yareze benshi nanjye ubwanjye ndimo. Ni ibyo kwishimira kandi nizera ko ari ikintu nzakomeza kuzirikana.”
Yavuze ko inkoni yahawe agiye kuyikoresha mu bikorwa bitandukanye kandi yizera neza ko azagerageza kwitwara neza. Yahigiye kugeza mu gihugu hose gakondo, ndetse ikambuka imipaka ikagera no mu mahanga bakamenya umuco nyarwanda kuko ari mwiza ushimishije kandi unogeye amatwi.
Amafoto ya Jules Sentore:
Umuhanzi Buravan yamusanganiye ku rubyiniro
Yaragijwe injyana Gakondo
Amafoto ya Masamba Intore
Masamba yaserutse mu mwambaro wa gisirikare
Amafoto y'Ingangare
Lionel Sentore[Ubanza ibumoso]
Charles Uwizihiwe
Amafoto y'Ibihame Cultural Troupe
Amafoto ya Gakondo Group
Audia Intore
Amafoto ya Mariya Yohana
Mariya Yohana ari kumwe na Senateri Tito Rutaremara
Ntazinda Marcel Umuyobozi wa Gakondo Group ni we wari uyoboye iki gitaramo
Wari umugoroba mwiza ku bakunda injyana Gakondo
JULES SENTORE YARAGIJWE INJYANA GAKONDO
AMAFOTO: Iradukunda Dieudonne-INYARWANDA.COM
VIDEO: Uwamariya Cecile-INYARWANDA.COM


text:
Nubwo Isiraheli ari igihugu gito gihora mu makuru. Amakuru akomeje gutangwa muri raporo ku Bayahudi bimukira muri Isiraheli, ku ikoranabuhanga ryahimbiweyo, ariko no ku makimbirane, intambara no kutumvikana n’abaturage baturanye. Kubera iki? Reba amateka ya Isiraheli mu gitabo cy’Itangiriro muri Bibiliya byerekana ko hashize imyaka 4000 umugabo, ubu uzwi cyane, agiye mu rugendo rwo gukambika muri kariya gace k’isi. Bibiliya ivuga ko inkuru ye igira ingaruka ku bihe biri imbere.
Uyu mugabo wa kera ni Aburahamu (uzwi kandi kw’izina rya Abram). Durashobora kumva uburemere inkuru ye ifite kuko ahantu n’imijyi yasuye bivugwa mubindi byanditswe kera.
Isezerano kuri Aburahamu
Imana yasezeranije Aburahamu:
Iti: “Nzakugira igihugu gikomeye, kandi nzaguha umugisha; Nzubaka izina ryawe ryiza, kandi uzaba umugisha. Nzaha umugisha abaguha umugisha, kandi uzakuvuma wese nzavuma;kandi abantu bose ku isi bazahabwa umigisha binyuze muri we. ”Itangiriro 12: 2 – 3
Izina rya Aburahamu ryabaye irikomeye
Benshi muri twe bibaza niba hariho Imana kandi niba koko ari Imana ya Bibiliya. Muri Bibiliya Imana ivuga ngo ‘izina ryawe Nzarigira irikomeye’ kandi uyumunsi izina rya Abraham / Abram rizwi kwisi yose. Iri sezerano ryabaye impamo. Kopi ya mbere y’Itangiriro yabonetse mu Nziga z’Inyanja Yapfuye yanditswe muri 200-100 mbere ya Yesu, bivuze ko amasezerano yanditswe kuva icyo gihe byibuze. Icyo gihe izina rya Aburahamu ntabwo ryari rizwi cyane kuburyo amasezerano yabaye impamo nyuma yo kwandikwa, atari mbere.
… akoresheje igihugu cye gikomeye
Igitangaje nuko Aburahamu rwose ntacyo yakoze mubuzima bwe. Ntabwo yar’umwanditsi ukomeye, umwami, umuhimbyi cyangwa umuyobozi wa gisirikare. Nta kindi yakoze usibye gukambika aho yabwiwe kujya akanaba se w’abana bake. Izina rye ni ryiza gusa kubera ko abana be babaye igihugu cyagumanye ubuzima bwe – hanyuma abantu ku giti cyabo ndetse n’ibihugu byamuvuyemo biba ibikomeye. Nkuko bwasezeranijwe mu Itangiriro 12 (“Nzakugira igihugu gikomeye… izina ryawe Nzarigira irikomeye”). Ntawundi mumateka yose uzwi cyane kubera abakomokaho aho kuba ibyagezweho mubuzima bwe.
…Binyuze mu bushake bw’Uwatanze Isezerano
Abayahudi bakomoka kuri Aburahamu ntabwo bigeze baba igihugu gikomeye. Ntabwo batsinze ngo banubake ingoma nini nkuko Abanyaroma babigenje cyangwa ngo bubake inzibutso nini nkuko Abanyamisiri babikoze bubaka piramide. Ubwamamare bwobo buva mu Mategeko n’igitabo banditse; uhereye kubantu bamwe badasanzwe bari abayahudi; kandi barokotse nkitsinda ryabantu batandukanye mumyaka ibihumbi. Gukomera kwabo ntabwo ar’ukubera icyaricyo cyose bakoze, ahubwo ni icyakozwe binyuze muri bo. Isezerano rivuga inshuro nyinshi “Nzabikora …” – ibyo byaba arizo mbaraga ziri inyuma yamasezerano. Gukomera kwabo kudasanzwe bwabaye kuko Imana Yatumye biba bitavuye mubushobozi bwabo, insinzi cyangwa imbaraga zabo ubwabo.
Isezerano rya Aburahamu ryabaye impamo kuko yizeraga amasezerano ahitamo kubaho mu buryo butandukanye n’abandi. Tekereza ukuntu bishoboka ko iri sezerano ryari gutsinrw, ariko ahubwo byarabaye, kandi rikomeje kugaragara, nkuko byavuzwe mu myaka ibihumbi ishize. Urubanza rurakomeye kuko amasezerano yabaye impamo gusa kubera imbaraga n’ububasha bw’Uwatanze Isezerano.
Urugendo rugikomeza gutigisa isi
Bibiliya igira iti “Nuko Abrahamu yagiye nk’uko Uwiteka yabimubwiye” (umurongo. 4). Yatangiye urugendo, rwerekanwe ku ikarita ikomeje gukora amateka.


text:
1. Ibikoresho byiza cyane byaguzwe hamwe na cheque nziza.
2. Buri gicuruzwa cyagenzuwe neza mbere yo gupakira.
3. Turi abahanga babigize umwuga imyaka irenga 25.
4. Icyemezo cyiburanisha cyangwa ibyemezo bivanze biremewe.
5. Ibicuruzwa bya OEM biremewe.
6. Gutanga vuba.
7) Ubwoko ubwo aribwo bwose bwa casters hamwe niziga birashobora gutegurwa.
Twakoresheje tekinoroji igezweho, ibikoresho nibikoresho byujuje ubuziranenge kugirango tumenye neza ibicuruzwa byacu, byoroshye kandi biramba.Mubihe bitandukanye, ibicuruzwa byacu byambaye, kugongana, kwangirika kwimiti, kurwanya ubushyuhe buke / hejuru, kutagira inzira, kurinda hasi nibiranga urusaku ruke.
Kwipimisha
Amahugurwa
Duhereye ku buryo busanzwe, itandukaniro riri hagati yumucyo uremereye hamwe nuburemere buremereye biri mubushobozi bwabo bwo kwikorera, ariko mubyukuri, uhereye kubiranga, haracyari byinshi bitandukanye.Umwanditsi w'uruganda rwa Global Caster azakumenyekanisha kumashanyarazi yoroheje.Itandukaniro hagati yabatwara:
Ibiranga urumuri
1. Ibikoresho byoroheje muri rusange ni bito mubunini kandi biri munsi yumutwaro rusange.
2. Urusenda ni ruto kandi ruto, kandi ibiyigize ahanini byashyizweho kashe kandi byarakozwe.
3. Ibisumizi ni cyane cyane uburemere buke bwo guterwa inshinge, zoroshye kandi zoroshye.
4. Ibisabwa hejuru gato kugirango ukoreshe ibidukikije, bikwiranye no gutwara imizigo ntoya kandi yoroshye.
Ibiranga ibyuma biremereye
1. Abashinzwe gutwara ibintu biremereye bafite ingano nini n'umutwaro uremereye.
2. Ibikoresho byo gushyigikira ni binini, kandi ibice byashyizweho kashe kandi birasudwa.
3. Uruziga rwo gusya rukozwe cyane cyane mubyuma byimbere imbere gusya uruziga, rukaba rukomeye, nta guhindagurika no gusubirana.
4. Bikwiranye nibidukikije bigoye murugo no hanze, kandi biranakenewe kubintu biremereye gutunganya no gutunganya.
5. Bifite icyambu cyo guteramo amavuta, gusiga no gutuza mugihe cyo gukoresha.
Muri make, ibyavuzwe haruguru nibiranga urumuri rworoshye na rukuruzi iremereye.Nyuma yo kugereranya, urumva ko itandukaniro rikiri rinini cyane?Ubutaha umuntu abajije itandukaniro riri hagati yumucyo woroheje na casters ziremereye, ntumenye gusa ko ubushobozi bwimitwaro butandukanye.
1. Guhitamo ibikoresho bya casters ya supermarket trolley.Muri rusange, guhitamo amakarito yo kugura amagare ya supermarket bigomba gushingira kumiterere nkibihe byubutaka hamwe nuburemere bwibiziga.Kurugero, ibiziga bya reberi ntabwo birwanya imiti nka acide namavuta, mugihe polyurethane na nylon bibereye ibidukikije bitandukanye;
2. Guhitamo ubworoherane nubukomezi bwibikoresho byo kugura amaduka ya supermarket: ibiziga bya super polyurethane, ibiziga bya nylon, hamwe n’ibiziga bya polyurethane bifite imbaraga nyinshi bikwiriye gutwara ku nzu no hanze;imbaraga nyinshi zakozwe n'abantu zikwiranye no gutwara ahantu hatuje nka hoteri n'ibitaro;
3. Iyo diameter nini yibiziga byikarita yo kugura supermarket, niko bizigama imirimo.Nka supermarket yo kugura amakarito, uburyo bwo gutuma abakiriya barushaho kuzigama umurimo ni ngombwa cyane, kuko abakiriya rwose ntibashaka gusunika amagare aremereye kugirango bagure ibicuruzwa.Kubwibyo, mugihe supermarket zihisemo kugura amakarita yo kugura, bagomba guhitamo imashini ifite diameter nini nini;
4. Ubushyuhe muri supermarket rusange burakwiriye, iyo rero uhisemo casters, haribisabwa bike kubushyuhe.Ariko, ahantu hatandukanye, ugomba kandi guhitamo ibikoresho bya caster bikwiranye nubushyuhe butandukanye, kuko ibihe byubushyuhe nubushyuhe bwo hejuru bigira ingaruka zikomeye kubatwara.Niba uri mumajyaruguru, ugomba guhitamo casters ikozwe muri polyurethane;
5. Nka supermarket yo kugura amakarito, ubushobozi bwo gutwara imizigo nayo igomba kubarwa neza.Niba abakiriya bahisemo ibicuruzwa biremereye cyane, nkumuceri, casters birananirana, bizagira ingaruka kubakiriya babo guhaha.Kugirango ubare uburemere butwara imitwaro, ugomba kumenya uburemere bwa trolley yo gutwara, umutwaro ntarengwa, n'umubare w'inziga zikoreshwa.


text:
Umunyarwenya Mugisha Emmanuel uzwi cyane nka Kibonke Clapton uhamya ko atigeze na rimwe akinira umugore we urwenya mu gihe bari bari mu rukundo yivuye inyuma atangaza impamvu yamuteye inda mbere y’uko babana.
Clapton ubwo yaganiraga n'umunyamakuru wa INYARWANDA yirekuye cyane kurusha ahandi hose yaba yaragiye, avuga impamvu yateye Jacky inda batarabana. Ngo yari ahangayikishijwe cyane n’uko bazamumutwara. Yavuze ko iyo ufite ikintu cy’agaciro ukirinda cyane. Yagize ati:
“Buriya iyo ufite boro (ikintu cyiza cy’agaciro)
kiri ku isoko, bashobora kugitwara. Sinjye musore mwiza muri Kigali, simfite
pinya, sinize bihambaye, simfite amafaranga menshi no mu busitari hari
abandenze rwose benshi banamukunda kandi bandenze. Nagerageje gukoresha igihe
cyanjye gishoboka ngo mutsindire, iyo ndinda bari kumwandurura…”
Clapton utarashatse kureresha umwana we avuga ko iyo atinda bari kumutwa
Clapton kandi avuga ko atari kwemera gukora amakosa abiri, gutera umugore we inda ngo hanyuma amureke umwana arererwe iwabo. Yyagize ati “Sinashatse kureresha, kandi sinashatse gukora ibintu bya findifindi. Nzakora Ubukwe bwiza ariko nzabanza kwita ku muryango wanjye…sinamutera inda ngo nongereho ikosa ryo gukuramo inda cyangwa ngo abyarire mu rugo, kuba twararyamanye ubwabyo ni uko namukundaga…”
Kubana wari umushinga banogeje igihe kirekire ndetse bafashe ibyemezo bagendeye ku nama zababyeyi babo aho uyu munsi bishimye kandi akomeza gushimangira ko afite umugore mwiza cyane yasengeye rwose, umukunda kandi cyane nawe akaba amukunda. Ibi Clapton yabwiye umunyamakuru wa INYARWANDA ko bizahora bimutera ishema ritavangiye.
Clapton atewe ishema n'uko afite umugore mwiza bakundana cyane
Nk’uko muri bubisange mu kiganiro, Clapton yatubwiye itandukaniro hagati ya Clapton wa mbere yo gushaka umugore na Clapton w’ubu ubana na Jacky, umugabo utakisiga igikotori, utakirya muri Restaurant ndetse usigaye ufite uwo afata nk’umujyanama mu buhanzi bwe.
Kanda hano umenye impamvu Clapton utarashatse kureresha yateye umugore we inda batarabana


text:
Ubuhamya: Mama Lionel, yategereje imyaka 11 umugabo wari waramukoye, ntiyinuba ,
Nitwa NYIRABAGENZI Alice, mvuka I butare mu ntara y’amajyepfo, nakijijwe mu mwaka w’1992, nkurira mu gakiza gutyo, mu mwaka w’1995 narambagijwe n’umusore tumara imyaka itanu dukundana, ankwa mu mwaka w’2000, ubukwe busohora mu mwaka w’2006
NYIRABAGENZI Alice ( Mama Lionel)
Bishatse kuvuga ko nakundanye n’umusore imyaka 11, ubukwe bubona kuba, muri iyo myaka 11 rero nahuye n’intambara zitandukanye z’uburyo bwose, aho nkorera, aho nsengera, mu rugo iwacu n’ahandi bavuga ko ntazashaka nzahera iwacu kuko umusore akimara kunkwa yahise ajya hanze y’igihugu
Kuva icyo gihe abantu batangiye kuntura indirimbo kuri radio Rwanda, ivuga ko nabenzwe bantura indirimbo ivuga ngo urabeho mwana nakunze, icyo gihe baravuganga ngo iyo ndirimbo inshimishe, imiryango yarampagurukiye banca mu muryango bagera aho bambwira ko nasaze yewe nza kubona n’abandi basore bandambagiza umuryango ugashaka gusubiza inkwano umusore yatanze nkabyanga ngira urugamba rukomeye ariko ndashima Imana ko yajyaga ihita impumuriza ikambwira ko inshyigikiye
Ndibuka igihe kimwe abayobozi b’umudugudu bigaga ku kibazo cyanjye bakibaza niba uwo musore azanjyana nanjye nkabasubiza nti yego, nti kandi Imana yavuganye nanjye cyane, Imana iza kumbwira ngo nsenge Iminsi icumi imenyekanishe,ndasenga ndangije gusenga Imana impa impano nyishi ntangira gusengera abarwayi bagakira, ngira ibitaro kurusengero, nazuye umwana wari wapfuye
Igihe kimwe nagiye gusenga Imana irambwira ngo izangurutsa, nibaza uko bizagenda biranshobera ariko nibuka ko na eliya yigeze kuguruka, isezerano ryasohoye ndi mu rusengero ari ku wa gatanu ndi kubyinira Imana, nkimara kubyina numva umwuka w’Imana anjeho ibirenge byanjye biva hasi mpagarara ku mutambiko w’intebe ya chaise ndahanura, ngiye kumva numva ndongeye ndazamutse gacye gacye mpagarara kuri aritari ndongera ndahanura mbikora mbahamagara mu mazina
Cyane ko biri mu byo Imana yari yarampaye,icyo gihe n’inyoni zajyaga zindirimbira tukavugana imbonankubone
Ikindi gikomeye nakoze nkoreshejwe n’Imana ni ukumanura inkuba mu rusengero aho abarozi bari baje gukubitisha inkuba abantu bari mu rusengero, abandi bakazana ibirozi byabo, abantu batangira kuza gusengera ahongaho bakurikiye ibitangaza Imana inkoresha kandi na nubu uwiteka aracyankoresha
Nyuma gato maze kumenyekana nibwo Imana yambwiye ko yamenyekanishije mu rwego rwo kugirango izankoreshereze ubukwe kuko n’inkwano bari barankoye njye na mama twari twarayimaze, Imana irambwira ngo nintangire ntumire abantu kandi nitegure ubukwe
Ikintu cyatumye ubukwe butinda gutyo rero ni uko bari baranzinze bavuga ko ntazashaka ndagirango mbwire abantu ko abarozi babaho bashobora kukuzinga ntuzashake, icyo gihe rero Imana yambwiye ukuntu banzinze inyereka n’urugo banzingiyemo ndagenda mu mwuka nimanura muri plafon aho bari baranshyize ndangije nsohokana ibyo birozi ndabijyana ngeze mu marembo y’uwo murozi ndaririmba cyane ndangije nditahira hashize iminsi umusore araza ati dukore ubukwe, mu minsi mike ubukwe bwari bubaye
Icyo gihe abantu Babura aho bakwirwa baje kureba ubukwe bwanjye, Imana inkorera ubukwe bwiza cyane, ivugabutumwa rirakorwa ngeze mu rugo ndabyara ubu mfite abana batatu Lionel, Lioner na Lionson
Ikindi kandi Imana yangiriye neza, nyuma y’umurimo w’Imana mfite akazi kandi nkunda
842 total views, 2 views today
1 COMMENTS
-
Iyi n’ imirimo y’Imana!!. Mama lionel Imana yamukoreye ibikomeye nukuri ishimwe


text:
Bamwe mu bantu bafpa kwambara impeta batazi icyo zisobanuye abenshi bazi impeta ya marriage ndetse n’iyafiyansayi gusa hari ibisobanuro bya buri gatoki.
1.Igikumwe
Iyo ushyizeho impeta biba bisonura ko wigenga, utavugirwamo, kandi ko unikunda.
2.Urukurikira igikumwe
Ibi bisobanura ubutware kuko ari na rwo bakoresha iyo umuntu agutunga urutoki ashaka.
3.Urutoki rurerure(urwohagati)
Kurwambika impeta bisobanura ko umuntu ahamya ko afitiye umuryango (sosiyete).
4.Mukuruwameme
Uru ni urutoki rujyaho impeta isobanura ko umuntu yarangije kugira uwo ahitamo akamwegurira ubuzima bwe bwose, bivuze ko yambarwa n’abashyingiranye.
5.Agahera
Uru ni urutoki ruto kurusha izindi kwambaraho impeta bisobanuye ko ufite undi ukugaragiye mu mibanire yawe n’abandi cyangwa se ufite imbogamizi z’igitsina uri cyo.
Kwambara ku ntoki zose
Ibi bisobanura ko nta mutekano ufite, cyangwa se ko abandi bakubona uko wowe utari.


text:
Ntibari babyiteguye, ntibigeze babisaba, nta n’ubwo ababageneye iki gihembo bari bababazi bihambaye, ariko bagiye kumva bumva ngo bahawe igihembo cy’amadolari ibihumbi 500,000; ni ukuvuga miliyoni zisaga 302 z’amafaranga y’u Rwanda.
Aba ni abanyamuryango b’Ishyirahamwe AVEGA Agahozo bahawe igihembo iki gihembo kuri uyu wa Kane tariki ya 23 Kamena 2011.
Iki gihembo bakigenewe n’Umuryango “The Peter and Patricia Gruber Foundation” ku munsi w’ejo ubwo hizihizwaha umunsi mpuzamahanga wahariwe kwita ku bapfakazi, bakazagishyikirizwa hagati y’ukwezi kwa cyenda n’ukwa cumi na kumwe(Nzeli-Ugushyingo).
Tuganira n’Umunyamabanga Nshingwabikorwa wa AVEGA Agahozo, Kayirere Odette yadutangarije ko bishimiye cyane iki gihembo ndetse ngo kuba bagiriwe iki cyizere bigaragaza ko abantu bamenya ibyo bakora byiza bityo bakabishima.
Yagize ati: “Byaradushimijije cyane kumva twagenewe iki gihembo, nta bwo twari tubyiteguye ndetse n’aba bantu batugeneye igihembo ntibari batuzi bihagije, ku buryo twabwiwe ko mbere yo kutugenera iki gihembo babanje bakabaririza abo turi bo. Ni byiza cyane rwose, ariko igishimishije kurushaho n’uko n’abandi basigaye babona ibyo dukora bakabishima”.
“The Peter and Patricia Gruber Foundation” mu kugenera aka kayabo ka miliyoni 302 Umuryango AVEGA, Agahozo bashingiye ku bikorwa bitandukanye uyu muryango ujya ukora birimo gufasha imfubyi n’abapfakazi ba Jenoside kugirango ubuzima bwabo burusheho kwicuma dore ko abenshi mu bo bafasha bazahajwe na Jenoside yakorewe Abatutsi muri Mata 1994.
Kayirere kandi yakomeje atangariza IGIHE.com ko aya mafaranga n’ubwo batari bayiteguye, azabafasha muri gahunda nyinshi dore ko ngo gahunda bari basanganywe zisaba amafaranga menshi cyane.
Ku ikubiritiro bazareba uburyo bakwihutisha umushinga batangiye wo kubaka inyubako zitandukanye mu kibanza kingana na hegitari 10 bafite mu Busanza bwa Kanombe kizajya cyakira abantu bageze mu zabukuru, ndetse ngo hazakorerwa n’ibikorwa bitandukanye by’ubucuruzi bizajya byinjiriza amafaranga umuryango AVEGA.
Yagize ati: “Twari twarabuze intango ifatika kuko twajyaga muri Banki kwaka inguzanyo bakadusaba amafaranga tudafite ariko aya mafaranga tubonye azadufasha cyane”.
AVEGA Agahozo ni Umuryango w’Abapfakazi ba Jenoside yakorewe Abatutsi muri Mata 1994, wibumbiyemo abanyamuryango bagera ku bihumbi makumyabiri na bibiri(22,000) n’abagenerwabikorwa basaga ibihumbi mirongo irindwi na kimwe(71,000).
AVEGA ifasha abapfakazi bazahajwe na Jenoside mu kwiyubaka ndetse ikanafasha abana babo mu bibazo bitandukanye byiganjemo iby’amasomo.
“Peter and Patricia Gruber Foundation” yageneye AVEGA iki gihembo ni umuryango w’Abanyamerika washinzwe na Peter Gruber n’Umufasha we Patricia bashishikazwa cyane gushora imbaraga zabo mu bikorwa byo kuzamura ubumenyi, gufasha abantu bakiri bato biga iby’ubumenyi, guteza imbere ubutabera mpuzamahanga ndetse no guharanira uburenganzira bw’umugore.
Tubabwire ko iki atari igihembo cya mbere AVEGA ibonye kuko kuwa 22 Ugushyingo 2010 yari yahawe igihembo cyitwa The Guardian’s International Development Award, mu mwaka wari wabanje nabwo, Ukuboza 2009, bari bahawe ikindi gihembo mu Busuwisi, nka bamwe mu babashije guteza imbere ubuzima bw’abategarugori b’abapfakazi barokotse jenoside yakorewe Abatutsi muri Mata 1994.
Hejuru ku ifoto: Kayirere Odette
Ruzindana RUGASA
http://news.igihe.net/news.php?groupid=7&news_cat_id=11&news_id=13922
Posté par rwandaises.com


text:
Inyigisho yo ku wa 19 Ukuboza 2012, Adiventi
AMASOMO: 1º. Abac 13, 2-7.24-25b; 2º. Lk 1,5-25
Yateguwe na Padiri Cyprien BIZIMANA
Azagarura abana benshi ba Israheli kuri Nyagasani
Mu gihe twitegura guhimbaza ivuka rya YEZU, duhabwa umwanya wo kuzirikana ku bandi bantu babanjirije ubutumwa bwe basa n’aho bategurira amayira ye. Uyu munsi duhawe kuzirikana kuri YOHANI BATISITA.
Uburyo yavutse bwabaye agatangaza. Yasamwe ku mugore w’ingumba kandi ukuze utakigira ibyo abandi bagore bagira (Intg 18, 11) nk’uko Sara yari ameze ajya kubyara Izaki. Ni uko byakomeje kugenda mu mateka y’umuryango w’Imana. Hagiye habamo ibimenyetso byinshi bitangaje birimo icyo cyo guha urubyaro abakecuru n’abasaza. N’isomo rya mbere ryatubwiye uko Samusoni mwene Manowa yavutse kandi nyina yari ingumba.
Ibyo byose biberaho kugira ngo umugambi w’Imana wuzuzwe. Nta kintu na kimwe gishobora kuwuburizamo. Abantu bategura imigambi mibisha ku buryo buteye ubwoba, ariko Uhoraho agira atya akabatungura maze imitego yabo ikababashukana ugushaka kwe kukuzuzwa. Samusoni yavukiye gucogoza Abafilisiti bari bamereye nabi umuryango w’Imana. Izaki yavukiye gukomeza inkomoko ya Abrahamu. YOHANI BATISITA avukira kugarura abana benshi ba Israheli kuri Nyagasani Imana yabo, kugenda imbere y’Imana arangwa n’umutima n’ubushobozi nka Eliya, kunga abana n’ababyeyi babo, kugira intungane ab’ibigande no gutegurira Nyagasani umuryango umutunganiye.
Mu guhimbaza Noheli y’uyu mwaka, dusabe dukomeje iyuzuzwa ry’ubwo butumwa kuko n’ubwo tweretswe iby’ijuru ku buryo buhebuje, amaso yacu akomeje guhuma bigatuma duhumagirira kure, amatwi yacu akomeza kuziba tukazungaguzwa n’ibyadutse byose. Dusabe imbaraga zo kwiyunga buri munsi na YEZU KRISTU. Ababyeyi n’abana babo nibabishobora, bazubaka isi nshya irangwa n’URUKUNDO n’UKURI bituganisha mu ijuru.
YEZU KRISTU AKUZWE MU MITIMA YACU
UMUBYEYI BIKIRA MARIYA ADUHAKIRWE.


text:
Ibi byabaye ku Cyumweru tariki 6 Ugushyingo 2022, mu muhango wabereye mu ishuri ry’amahugurwa rya Polisi y’u Rwanda (PTS) riherereye i Gishari mu Karere ka Rwamagana.
Iri tsinda riyobowe na SSP Spéciose Dusabe, rigizwe n’abapolisi 160 barimo umubare munini w’abapolisikazi, bazakorera mu Murwa mukuru Juba, aho biteganyijwe ko rizasimbura irindi tsinda ryari rimazeyo umwaka.
Biteganyijwe ko iri tsinda ry’abapolisi rihaguruka mu gitondo cyo kuri uyu wa Mbere tariki ya 7 Ugushyingo.
Ubwo yatangaga impanuro, IGP Munyuza, yasabye abapolisi bagiye mu butumwa bw’amahoro kuzakora akazi kabajyanye neza kandi kinyamwuga.
Yababwiye ko akazi bagiyemo ari akazi gakomeye kandi gasaba imbaraga bitewe n’imiterere yako, avuga ko kugira ngo babashe kugakora neza bibasaba kurangwa n’imyitwarire myiza.
Yagize ati “Mwagize igihe gihagije cyo guhugurwa, mwiga amasomo atandukanye, abategura kuzakora akazi mugiyemo ko kubungabunga amahoro ari nayo mpamvu tunabaha impanuro kugira ngo muzabashe kuzuza neza inshingano zanyu."
Yabibukije ko bagomba gushyira imbere akazi bakarangwa n’indangagaciro nyarwanda, bakorera hamwe kandi birinda icyo ari cyo cyose cyahesha igihugu isura mbi.
Ati “Ubutumwa bw’umuryango w’abibumbye mugiyemo, muhagarariye Igihugu cy’u Rwanda, murasabwa kwirinda icyarusiga icyasha. Ibi muzabigeraho ari uko murangwa n’indangagaciro nyarwanda n’umuco w’igihugu kibatumye zirimo ikinyabupfura, kwihangana, kwitanga, kwicisha bugufi, kuvuga neza, kugira impuhwe, gukorera hamwe kandi mugafashanya mukorera mu cyerekezo kimwe."
IGP Munyuza yabasabye kuzubaha abayobozi babayobora ndetse n’abandi bose bazahurira mu butumwa bagiyemo, bakubaha umuco w’abaturage bazaba bashinzwe kurinda, bagafata neza ibikoresho kandi bagahora biyungura ubumenyi.
Basabwe kurangwa n’isuku haba ku mubiri n’aho bakorera, bakabungabunga ibidukikije kandi bagahora bazirikana gukora ibihesha isura nziza Polisi y’u Rwanda ndetse n’igihugu.
Kuri ubu u Rwanda rufite amatsinda abiri y’abapolisi muri Sudani y’Epfo, agizwe n’abapolisi 400.


text:
Bamwe mu rubyiruko rwo mu Murenge wa Jabana, Akarere ka Gasabo, rwatangaje ko ababyeyi badohotse ku burere n’igitsure,bikaba intandaro yo kwiyongera kw’abangavu baterwa inda imburagihe.
Ibi babitangaje ubwo kuri uyu wa kane tariki ya 17 Ugushyingo 2022, Ihuriro ry’imiryango y’abafite ubumuga NUDOR ndetse n’abandi bafatanyabikorwa bari mu gikorwa cyo kwigisha urubyiruko n’abafite ubumuga ibijyanye n’ ubuzima bw’imyororokere.
Ingabire Ange, ni umwe mu rubyiruko rwo muri uyu murenge,yatangaje ko ababyeyi bihugiraho ntibahe umwanya abana babo bityo bikabaviramo gutwara inda imburagihe.
Yagize ati “Ntabwo ababyeyi bicara ngo baganirize abana babo kubera ko 90% aho dutuye bose baratwite.Bacikirije amashuri,ntabwo bigeze baganirizwa n’ababyeyi ngo bababwire ikibi n’ikiza.”
Yakomeje agira ati “Ababyeyi benshi bihugira mu kazi kabo, niba gatangira saa moya za mu gitondo aragaruka saa mbili z’ijoro.Ntiyanafashe n’umwanya ngo aganirize umwana.”
Uyu avuga ko ahanini hari n’ubwo abakobwa baba badafite amakuru k’ubuzima bw’imyororokere, bigatuma aterwa inda.
Atanga urugero kuri mugenzi we byabayeho yagize ati “Nk’umwana duturanye naramubajije ese ko utwite byagenze gute? Arambwira ngo umuntu yarambwiye ngo tujye ku Gisenyi,turarayo,turaryamana,mubwiye ko yanteye inda ngo ninywe amazi birashira.”
Yagiriye inama bagenzi be kwirinda ibishuko by’abagabo bakuze n’abasore bibashora mu ngeso mbi.
Undi nawe witwa Musabende Anita, avuga ko ababyeyi badaha umwanya abana babo ariko agashima ko ubuyobozi bwatangiye kubegera bubaha inama zitandukanye ku buzima bw’imyororokere.
Yagize ati “Mbere ntabwo wabonaga aho wahabwa inama z’imihandagurukire y’umubiri,nta nubwo wabwirwaga uko wakoresha agakingirizo.No kwibarira (avuga ukwezi k’umugore) dusigaye tubizi .”
Umuyobozi ushinzwe imibereho myiza y’abaturage mu Murenge wa Jabana,Wibabara Justine,yatangaje ko mu myaka ishize hagaragaye umubare w’abangavu batewe inda bitewe ahanini no kudahabwa amakuru n’uburere n’ababyeyi.
Yagize ati “Biba bituruka mu burere babonye butari bwiza kuko akenshi iyo umwana agiye kwicuruza ku muhanda,iyo ukurikiranye mu miryango yabo usanga imibereho yabo itari myiza.Hari ukuba atari myiza mu buryo bw’amafaranga ndetse n’ubw’imibanire.”
Uyu muyobozi asanga ababyeyi bagakwiye kugira uruhare rufatika mu kwita ku burere n’uburezi bw’abana babo.
Umuyobozi ushinzwe ubuvugizi n’itumanaho,mu ihuriro ry’imiryango y’abafite ubumuga,NUDOR,Uzarazi Evode,yavuze ko mu kwegera urubyiruko n’abafite ubumuga bagasobanurirwa ubuzima bw’imyororokere bigamije kurushaho kubafasha mu iterambere rya bo n’igihugu.
Yagize ati “Turashaka ko tugira urubyiruko rufite icyerekezo,rureba ejo hazaza, rukumva ko rwabigizemo uruhare.Imwe mu nzira n’uko bahabwa amakuru ku buzima bw’imyororokere,ariko ni uko bayoborwa n’uko bayoborwa mu nzira nziza nk’uko igihugu kibibashishikariza.”
Mu Murenge wa Jabana kuva muri Nyakanga 2021 kugeza uyu mwaka habarurwa abana batewe inda bakanabyara imburagihe bagera 17.
TUYISHIMIRE RAYMOND/UMUSEKE.RW


text:
Youth Engagement in Agriculture Network-Rwanda
This Month We Celebrate
We want to change the image of sweet potatoes said Regis Umugiraneza
Ihene: Tumenye ubworozi bw'ihene n'uko zitabwaho ngo zitange umusaruro mwiza
Menya byinshi bitandukanye ku bworozi bw’ihene, ushobora kuba wibazaga uti ese ihene iba mu kiraro kingana gute? Ese zororoka gute? Hamwe nibindi bibazo byose wibazaga kuri iri tungo nibyo tugiye kukugezaho mubushakashatsi twagukusanyirije wowe uri gusoma iyi nkuru.
-
o
- Uko ikiraro kigomba kuba kingana
-
o
- Ihene n’abana bayo zikenera m2 1,20 o
- Ihene y’incuke ikenera m2 0,60 o
- Ihene ikuze ikenera m2 0,80 o
- Isekurume ikenera m2 2
-
o
- Kororoka
* Ku Ihene 100 zimye, habyara 85
* Ku Ihene 100 zibyara, havuka abana 140 ku nyarwanda na 180 ku za kijyambere
* Ihene yima bwa mbere imaze amezi 11-12 ku nyarwanda, amezi 9 ku za kijyambere
* Ihaka iminsi 149-152 (amezi 5)
* Isekurume imwe ihagije inyagazi 50 kandi itangira kwimya imaze amezi 15 ivutse
* Abana b’ihene bacuka bamaze amezi 3 ivutse bitewe n’ubwoko cyangwa uburyo zororrwa
* Hagati y’imbyari nindi hacamo amezi 9-12
* Abana bihene bavuka bafite kg 2 (isekurume) na kg 1,8 (inyagazi)
* Ihene nyarwanda ishobora kubangurirwa ku isekurume nyamahanga kugirango ibashe kongera ibiro cyangwa umukamo mwiza
* Inyagazi bayikura mu bworozi igihe cyose ifite ibibazo by’ubuzima
* Ihene ikurwa mu bworozi igihe cyose igize imbyaro 6 ku ihena za Kinyarwanda, ni 9 ku za kijyambere ubwo iba ifite imyaka irindwi.
-
o
- Igaburo
Ihene zitungwa n’ibyatsi bisanzwe Setariya, tribusakumu, urubingo, n’ibisigazwa by’ibikomoka ku buhinzi. Zishobora kurya imvange y’ifu iyo umworozi ashobora kuyibona, ibyo bituma icutsa vuba, ibyara kenshi kandi abana bagakura neza.
Dore uko batanga imvange y’ifu: Ihene yonsa n’abana bayo zihabwa gr 300 cyangwa 400, Ihene zicutse zihabwa gr 50 kugera ku 100, isekurume yimya ihabwa gr 300.
-
o
- Umusaruro
Isekurume ikuze ishobora gupina ibiro 40, inyagazi igapima kg 30 (ihene za kinyarwanda), iyo ihene ibazwe itanga inyama zingana na 48% by’ibiro byayo ari nzima, kandi ihene 3 zororewe mu kiraro kimwe zishobora gutanga toni 3 z’ifumbire buri mwaka.
-
o
- Indwara z’ihene
Byateguwe na Mugiraneza Jean Luc hifashishijwe Imfashanyigisho za Minagri.


text:
Gufashisha amafaranga abarokotse Jenoside biba ari ngombwa - IBUKA
Umuryango uharanira inyungu z’abarokotse Jenoside yakorewe Abatutsi mu 1994 (IBUKA), uvuga ko gufashishwa amafaranga nabyo biba ari ngombwa, kuko bifasha abarokotse kubonerwa icyo bakora, bikaba bishobora kuba umuti w’ihungabana kuri bo.
Mu minsi yagiye itambuka si kenshi wakundaga kubona imiryango y’abarokotse Jenoside yakorewe Abatutsi, ihabwa ubufasha bw’amafaranga nyirizina, ahubwo bakorerwaga ibikorwa bitandukanye bibahindurira ubuzima birimo kubakirwa izu, guhabwa inka cyangwa guhabwa ibindi bibafasha mu mibereho yabo ya buri munsi.
Umunyamabanga Nshingwabikorwa wa Ibuka, Naphtal Ahishakiye, avuga ko n’ubu bikunda kuba bafashishwa amacumbi, inka n’ibindi byose byunganira mu mibereho ya buri munsi, ariko kandi ngo nyuma y’imyaka 28, bitewe n’uko basesengura ibibazo by’abarokotse Jenoside, basanga hari abakeneye ubushobozi bw’amafaranga.
Ati “Hari abantu hirya no hino mu Mujyi wa Kigali no mu yindi Mijyi, bari bafite ubucuruzi buciriritse, ariko ugasanga bwarahungabanyijwe n’icyorezo cya Covid-19, barahombye. Ugasanga ni umuntu ukeneye ko umufata akaboko, wongera kumuha igishoro, agasubira mu isoko, muri butike agacuruza, agashobora kwibeshaho”.
Akomeza agira ati “Ni ibintu by’ingenzi kuko bifasha umuntu kubona icyo akora, ariko bikanamufasha mu kuzamura imibereho, ariko cyane cyane bikaba n’umuti w’ihungabana. Buriya umuntu warokotse Jenoside yakorewe Abatutsi udafite icyo arimo gukora, usanga ahanini umutima n’ubwenge bwe, byongera gusubira ahashyize mu 1994, agatekereza cyane kuri Jenoside, bikaba byamuhungabanya. Ariko uko abona icyo akora umunsi ku wundi, kiramurema kikamushyiramo imbaraga ku buryo nta hungabana agira”.
Ubwo ku wa Kabiri tariki 28 Kamena 2022, imiryango itari iya Leta yibukaga ku nshuro ya 28 Jenoside yakorewe Abatutsi, ku bufatanye n’Urwego rw’Igihugu rw’imiyoborere (RGB), batanze inkunga y’Amafaranga y’u Rwanda miliyoni umunani ku miryango y’abarokotse Jenoside.
Ni igikorwa cyabereye ku rwibutso rwa Jenoside rwa Nyanza ya Kicukiro, rushyinguyemo imibiri irenga ibihumbi 96 y’abatutsi bishwe bazira ubwoko bwabo.
Umuyobozi w’Ihuriro rw’imiryango itari iya Leta, Dr. Joseph Ryarasa Nkurunziza, avuga ko bafite gahunda zitandukanye bakorana n’abaturage zibafasha mu iterambere ryabo, ariko kandi ngo ni ngombwa ko bagaragara no mu bikorwa byo kubaka mahoro, kuko iterambere ridashobora kugerwaho nta mahoro.
Ati “Dufite imiryango itari iya Leta ifatanya na Leta mu gufasha abarokotse Jenoside yakorewe Abatutsi, mu bijyanye n’isanamitima no kwiyubaka, tukaba tunafite n’imiryango iri mu bikorwa by’imiyoborere, kuko buriya kugira ngo Jenoside ibe ni uko imiyoborere iba itagenze neza. Icyo iyo miryango iba igamije ni ukugira ngo twubake sosiyete nyarwanda itekanye, ku buryo yabasha kwiyubaka igatera imbere”.
Umuyobozi Mukuru wa RGB, Usta Kayitesi, avuga ko n’ubwo bakorera ahantu n’abantu batandukanye, ariko bafite inshingano bahuriyeho kandi zishoboka gusa, igihe baharaniye kugira ubumwe bwabo.
Ati “Twese turi mu nzira yo guharanira iterambere rirambye, mu gikorwa gito cy’inkunga twatanze, twumvikanye ko kizashyirwa muri gahunda z’ibikorwa by’iterambere, n’iyi miryango izakomeza yibuke nk’uko buri muryango ugira umwanya wabo wo kwibuka. Twese tubona aho bigana ari ukwita ku bibazo by’ibanze abarokotse bafite, ariko tugira n’ibikorwa dukora, bituma nabo bajya mu nzira y’iterambere rirambye”.
Igikorwa cy’imiryango itari iya Leta cyo gusura urwibutso rwa Jenoside rwa Nyanza ya Kicukiro, cyabimburiwe no gushyira indabo aharuhukiye imibiri y’Abatutsi, banatemberezwa igice kigizwe n’ubusitani, basobanurirwa byimbitse buri kimenyetso kiburimo.
MENYA UMWANDITSI
Umunyamakuru wa Kigali Today/KT Radio
@ lvRaheema


text:
Kweza bakabura isoko ry’imyumbati baruhiye, ni ikibazo gikomereye abahinzi b’imyumbati muri Nyamasheke na Rusizi. Barasaba ko hagira igikorwa ngo badakomeza gukorera mu gihombo.
Bamwe mu bahinzi b’imyumbati mu turere twa Rusizi na Nyamasheke mu Ntara y’Uburengerazuba bahangayikishijwe no guhinga bahenzwe banasarura bagahendwa bitewe n’isoko ry’umusaruro ryabaye rito.
Abo bahinzi bavuga ko bafite umusaruro mwinshi ariko bakaba batabona isoko rihagije bigatuma bahendwa n’abacuruzi ndetse n’abaturage bagura imyumbati yo kurya.
Irihose Japhet wo mu Murenge wa Muganza mu Karere ka Rusizi, avuga ko bibagusha mu gihombo bikanabaca intege. Ati ‘’ Nk’ubu twashishikarijwe kongera umusaruro turabikora kandi bidutwaye amafaranga, none tureza tukabura isoko, ku buryo kongera guhinga tugasagurira amasoko bitoroshye. Guhinga birahenze ugereranyije n’ikiguzi tugurirwaho umusaruro wacu.‘’ Avuga ko ubusanzwe ikiro cy’imyumbati yumye gisanzwe kigura amafaranga hagati ya 200 na 250, ariko ubu kiri hagati y’amafaranga a 130 na 150.
Kuba nta ruganda rutunganya imyumbati muri aka karere cyangwa hafi yako, ni kimwe mu byo bavuga ko bituma batakaza ikizere cyo kubona isoko.
Ntakiyimana Emmanuel wo mu Murenge wa Kanjongo muri Nyamasheke agira ati “Isoko tugerageza kubona ni abakongomani baza kugura imyumbati hano, ariko nk’ubu iyo twejeje ntabwo bashobora kuyigura yose. Uruganda twumva ruvugwa ni uruba mu mayaga ngo za Ntongwe kandi ni kure cyane ntituzi niba bazaza kutugurira umusaruro.”
Avuga ko ubu ikilo cy’imyumbati y’imiribwa bakigurirwa ku mafaranga mirongo ine (40 Frw), mu gihe ubundi cyagurwaga amafaranga ijana (100 Frw), n’aho imyumbati y’ubugari bakayigurirwa ku mafaranga mirongo inani (80 Frw) mu gihe ubusanzwe yagezaga muri magana atatu (300 Frw). Akomeza avuga ko mu ihinga riheruka yahingishije amafaranga agera ku bihumbi magana abiri, ubaze igiciro cy’abahinzi, imbuto n’ifumbire. Umusaruro nawo ngo yarawubonye ushimishije ariko igiciro gitoya ku isoko cyatumye akuramo amafaranga ibihumbi ijana na mirongo irindwi, mu gihe iyo igiciro kitagwa yari kugeza mu bihumbi magana ane.
Ubuyobozi muri utwo turere twa Rusizi na Nyamasheke bwemera ko abahinzi bagurirwa umusaruro ku giciro gito, ariko kuri bo basanga nta kibazo gihari cy’isoko ku buryo byaba ngombwa ko hubakwa inganda zitunganya umusaruro w’imyumbati, ndetse ukaba wakurwamo n’ibindi biyikomokaho nka puderi.
Kamali Aimé Fabien, Umuyobozi w’Akarere ka Nyamasheke agira ati “Icyo twifuza cya mbere ni uko abaturage bacu bihaza mu biribwa kandi bakanagurisha ku masoko abegereye. Ni byo koko iyo umusaruro wabaye mwinshi ibiciro biragwa bikaba byahombya abahinzi, ariko ntitwakwihutira kwemeza ko dufite umusaruro ukeneye inganda. “
Avuga ko nibimara kugaragara ko umusaruro ari mwinshi bazatekereza uko bakubaka inganda ziwutunganya. Hagati aho ngo bazafasha abahinzi kubona amasoko hanze y’uturere ahakenerwa imyumbati myinshi nk’ahari inganda ziyitunganya. Aha akaba yaratanze urugero rw’uruganda rutunganya imbyumbati rwa Kinazi ruherereye mu Karere ka Ruhango . Mu myaka itanu (5) ishize mu Rwanda igihingwa cy’imyumbati cyibasiwe n’indwara zitandukanye bituma umusaruro wayo mu gihugu uba muke muri rusange. Abahinzi bo mu turere twa Rusizi na Nyamasheke ni bamwe mu bahagurukiye guhinga imbuto nshya y’imyumbati.
Kuri ubu akarere ka Nyamasheke gahinga imyumbati kuri hegitari 12 155, naho umusaruro ukaba ari toni 19 kuri hegitari imwe, bivuze ko ku mwaka akarere ka Nyamasheke keza toni 230 945. Naho akarere ka rusizi gahinga imyumbati kuri hegitari ibihumbi icyenda, bagasarura toni ibihumbi ijana na mirongo inani, bivuze ko basarura toni 20 kuri hegitari imwe.
Kalinganire Ernest


text:
Abo bana bari bitabiriye ibirori byo kwizihiza Umunsi w'Umuganura wabareye mu Karere ka Rulindo, kuri uyu wa 5 Kanama 2022 ari na ho bavugiye uwo muvugo wagarukaga ku mateka y'Umuganura, uko wakorwaga n'igisobanuro cyawo ku Banyarwanda muri iki gihe.
Hari aho bagira bati 'Hashimwa abakoze neza kurusha abandi bakabihemberwa, reba nawe inka y'ubumanzi yahabwaga abesheje imihigo mu buryo bw'indashyikirwa. Hasuzumwaga impamvu yaba yaratumye bamwe badatera imbere mu buryo bwifuzwa, hagafatwa ibyemezo bigamije kugera ku musaruro ushimishije bityo bityo.'
Iri torero Imitavu ryashimiwe n'abitabiriye uyu muhango ku buhanga bagaragaje bikajyana n'ibimenyetso bakoraga bishimangira ibyo bavugaga.
Minisitiri w'Intebe Dr Edouard Ngirente, yavuze ko ubutumwa batanze bukwiye gufasha benshi mu rugamba rw'iterambere.
Yagize ati 'Twashimye ko bariya bana bato cyane bavuze ijambo rikomeye mu byo bavuze byinshi byiza, ko umuhango w'umuganura ari intambwe yo kubaka u Rwanda twifuza. Nibyo rwose ukwiye kutubera umunsi wo kwibuka ko dufite u Rwanda twifuza n'intambwe dukwiye gutera zisanga izatewe mbere.'
Minisitiri Dr Ngirente yavuze ko guverinoma y'u Rwanda yagabiye imiryango itanu inka kuri uyu munsi ndetse hongeweho izindi eshatu zagabiwe aba bana ngo zizajye zibakamirwa.
Ati 'Guverinoma y'u Rwanda yatanze inka eshanu ku babyeyi batishoboye bari bazikeneye. Hanyuma guverinoma yongeyeho izindi eshatu zo guha bariya bana kugira ngo zibakamirwe ku ishuri bigaho kuko tuzi ko ari abanyeshuri ariko nabo bakeneye kunywa amata bakabaho neza. Kuko batari buzikure hano bazishoreye ngo babishobore tuzaziboherereza ku kigo cy'amashuri.'
Abenshi muri aba bana biga mu Rwunge rw'Amashuri rwa Mugogo mu Karere ka Kirehe mu Murenge wa Gahara, abandi biga mu Ishuri rya GS Gahara, aho kuri ubu barebererwa n'Akarere ka Kirehe.
Umutoza w'aba bana akaba n'Umukozi w'Akarere ka Kirehe ushinzwe gukurikirana gukura abana mu muhanda, Dufitumukiza Fiston, yavuze ko iri torero Imitavu rimaze imyaka 11 rishinzwe kandi riri mu mujyo wo gufasha abana kuzamura impano zabo. Ryakira abana bafite hagati y'imyaka itandatu na 14.
Source : http://igihe.com/amakuru/u-rwanda/article/abana-bagaragaje-ubuhanga-mu-birori-byo-kwizihiza-umuganura-bagabiwe-inka


text:
INZIKA IZIKUWE N’ABAKIRANUTSI.
Hits: 28
Ibikorerwa byose mu isi,ababikora babikora bibwira yuko nta Mana ihari,kubera yuko bagendeye mu mahirwe y’Uwiteka Imana yo mu ijuru,bibwira yuko nta Mana iriho,ariko nukuri mu ijuru har’Imana ireba ibyo bakora byose,ninayompamvu kubera amasengesho y’abakiranutsi Imana yasohoye ubuhanuzi ibunyujije mubagaragu bayo,kugirango ihumurize abakiranutsi ibabwire ibyenda kubaho kuko ijambo ryayo rivuga ko tuzahabwa umwuka wera,akatubwira ibyabayeho,ibiriho biba bikorerwa mu ibanga,ndetse nibigiye kubaho.
Abayisirael ubwo bari mubunyage bari bamazemo imyaka 430,uburetwa bwarabarembeje bahitamo gutakira Uwiteka,bitewe ni uko iyo gahunda yari yarapanzwe n’Uwiteka,yagiye gushaka Moses aho yari yaramujyanye mushuri ryo mubutayu aramubwira ati Moses,numvise gutaka k’ubwoko bwanjye none reka ngende manuke nirebere ko urusaku rwabo rwaba rufite ishingiro maze nimara kubona ibyo bavuga ko ar’ukuri witegure kuzajya kubatabara ubakure muri kiriya gihugu ubajyane mu gihugu cy’isezerano nasezeranije basokuruza.
Igitabo cyo kuva. Abanyarwanda nyuma y’igihe kinini kigera kumyaka 35+20=55 bari mukaga babuzwa hepfo no haruguru,Uwiteka Imana ihisemo kubarokora ngo ibakize igitugu cy’umunyagitugu w’umwakagara wa kega kegura inka amabere kadakangwa no gukoza isoni ba nyina bakarebeye izuba,ako kahanuwe n’umuzimu wo kiyaga cya shango muri 1730,n’umupfukazi witwa NYIABIYORO. Ati dore nyangifi azatwara ingoma yabukunzi,nyuma azayamburwa na rukara rugenda rutseta ikirenge,ruzamanurwa na rukirigitangwe rwamudatinya rwambaye utubuye kuntugu,rukambarainziga kumaso,magayane we,ati ni rwabujindiri rurya ntiruhage,ruzatera abana kurya bacuranwa,ndetse ntibazavuga rumwe’Divide and rure’batandukanye tubone uko tubayobora. Nguwo umwuka uruhije abanyarwanda,kagame ntabwo yashyizweho n’Imana,yashyizweho nabadaimoni,ninayompamvu abamukureye bose ntamahoro babonye mubuzima bwabo,cyakora abamutahuye bakitandukanya nawe,abo bazagororerwa n’Uwiteka Imana yo mu ijuru,ariko bagikomeje kubana nawe akaramata,bazarimbuka ndetse ahabo ntihazibukwa ukundi.
Urwanda Imana irufiteho umugambi ukomeye cyane niyompamvu igiye gisenya amaboko y’abana ba bantu kugirango yimike imbaraga zayo mur’icyo gihugu.Ibyo rero abadaimoni babiteye ijisho cyera bahitamo kwimika ubutegetsi bw’ikinyoma ariko kandi imigambi y’Imana ntijya iburizwamo.Niyompamvu Imana imaze imyaka 20 ibwira abantu guhunga kuko ibyo igiye gukora mu minsi iri mbere biteye ubwoba nagahinda kubaabirebesha amaso y’umubiri,ndetse n’isi yose izatangara kuko ntawahagarika Uwiteka gusohoza imigambi.Ibyo byose ni kuneza yabanyarwanda bo mu bwoko bw’Abakiranutsi.


text:
IBANGA RYO KUGENDANA N’IMANA
IBICE BYO GUSOMA: Zaburi ya 99; Kuva 33: 12-33; Matayo 22:15-22.
Ndabasuhuje bene Data. Uyu munsi nifuje kubagezaho ubutumwa bufite umutwe ugira uti: “IBANGA RYO KUGENDANA N’IMANA”. Ibanga ry’Uwiteka rimenywa n’abakiranutsi. (Imig 3:32). Iryo banga rirakomeye! Ricagagura ingoyi z’iminyururu n’ibihindizo by’ibyuma; rifunga iminwa y’intare, rikamya inyanja; ritonyanza ikime mu butayu; ricyaha umuraba n’umuyaga; ricogoza ibirimi by’umuriro; etc. Iryo banga ni ukugendana n’Imana. Abisirayeli bava muri Egiputa bajya i Kanani mu gihugu cy’isezerano cyari igihe kitoroshye. Niyo mpamvu Mose yinginze Imana ngo bajyane, maze nayo iramwemerera iramubwira iti: “Ubwanjye nzajyana nawe nkuruhure”. (Kuva 33:14) Uru rugendo ruva muri Egiputa rujya i Kanani rugereranywa n’urugendo rutugeza mu ijuru. Mu nzira tunyuramo harimo ingorane nyinshi: imitego ya Satani; ubutayu; imisozi; urucantege; etc. Niyo mpamvu dukeneye ko Imana ijyendana natwe kugira ngo twizere neza ko tuzarusohoza amahoro.
Mose yari azi ibanga ryo kugendana n’Imana. Kugendana n’Imana bidutandukanya n’abandi; bitugira ubwoko bwatoranyirijwe guhabwa umugisha; nk’uko Mose yabivuze: “Ikizamenyekanya yuko jye n’ubwoko bwawe twakugiriyeho umugisha ni iki? Si uko ujyana natwe, bigatuma jye n’ubwoko bwawe dutandukanywa n’amahanga yose yo mu isi”? (Kuva 33:16) Ikidutandukanya n’abandi si ubwinshi bw’ibyo dutunze ahubwo ni uko dutunze Imana muri twe. Impamvu Balamu yananiwe kuvuma Abisirayeli nuko yasanze ari ubwoko butuye ukwabwo kandi Imana ikaba ituye hagati muri bo. Umwana ugenda wenyine atandukanye n’ugendana n’umubyeyi. Iyo umwana ari kumwe n’umubyeyi we mu rugendo, aba yizeye ko atari buyobe inzira; atari bwicwe n’inzara; nananirwa umubyeyi we ari bumuterure; nagera ku mugezi ari bumwambutse; nibagera ahanyerera amufata ukuboko; ntawe uri bumuhohotere; mbese iyo umwana yagendanye n’umubyeyi aba yizeye umutekano wose.
Tekereza iyo Mose yishora akayobora ubwoko bwa Isirayeli atari kumwe n’Imana! Byari kuba bimaze iki? Umurimo wari umutegereje imbere wari ukanganye bihagije. Igihe ingabo za Egiputa zari zibari inyuma imbere yabo hari inyanja Mose yari gukora iki? Igihe rubanda rwivovotaga kubera kubura amazi cg ibyo kurya yari kubakizwa n’iki? Iyo Uwiteka atabagenda imbere mu nkingi y’igicu n’iy’umuriro ku manya na nijoro bari kumenya berekeza he? Iyo Uwiteka atabarwanirira intambara zitandukanye hari kurokoka bangahe? Ni ukuri natwe muri uru rugendo ntaho twakwigeza ubwacu cg ngo tuhageze abo tuyoboye tutari kumwe n’Imana. Kugira ngo uyobore neza Itorero cg abaturage waragijwe ukwiye kuba ugendana/ukorana n’Imana. Gukorana n’Imana biraruhura. Imana ibwira Mose iti: “nzajyana nawe nkuruhure”. Imwe mu nyungu yo kujyana n’Imana ni uko idutwaza. Nyamara usanga abantu bagira imitwaro y’ubuzima ikabaremerera! Ikoreze Uwiteka urugendo rwawe. (Zaburi 37:5) Ntukemere kugenda wenyine. Mose abwira Imana ati: "Ubwawe nutajyana natwe ntudukure ino”. (Kuva 33:15) Mu nzira harimo ibihanda ntabwo wagenda wenyine cg se ngo wiyobore ngo uzabashe kubitsinda. Nyamara iyo ugendana n’Imana urugendo rwawe ruba rushinganye. Iyo ugendanye n’Imana ibiguhiga ntibikubona. Pawulo yaravuze ngo nubwo tugenda dufite umubiri w’abantu ntabwo turwana mu buryo bw’abantu ahubwo intwaro zacu zigira imbaraga zo gusenya no gufata mpiri ibyishyirira hejuru kurwanya Imana yacu, maze tukabigomororera Kristo. (2 Abak 10:3-5) Ubuzima butarimo Imana burarushya! Hari indirimbo ivuga ngo : “Mwami kubaho ntagufite bintera ubwoba n’amaganya, ndetse byabasha no kungeza no mu rupfu vuba!” (Ind. 90 Agakiza)
Nubwo kugendana n’Imana ku ruhande rumwe ari umunyenga, ku rundi ruhande ntibyoroshye. Kugendana n’undi muntu ntabwo ari ikintu cyoroshye, kuko ashobora kuba agenda gahoro akagukerereza cyangwa akihuta wamwishinga ukaba watagangara. Kugendana n’Imana ni ukwibombarika; kwemera kugendera ku ngendo yayo; kureka akaba ariyo iyobora urugendo. Ni ukwemera ubushake bwayo (si ukuyihatira kwemera ubushake bwawe). Abana ba Isirayeli basabwaga kugenda inyuma y’igicu; cyahagarara nabo bagahagarara; ntibashoboraga kugisiga cg guhagarara aho kitahagaze. Igicu cyashoboraga guhagarara bageze mu mazi, mu mabuye; mu misozi; n’ahandi hose gishaka. Kugendana n’Imana bisaba kwiyanga ukanyura aho ikunyujije hose ukareka kwirwanirira no kwicira inzira. Reka gusiga Imana; iga kuyitegereza. Iyo wasize igicu utangira kwiremera ibigirwamana no kwirwanirira. Reba neza ko aho uhagaze hari igicu; inkingi y’umuriro; inyenyeri.
Birashoboka ko wumvise ugize icyifuzo cyo kugendana n’Imana. Nyamara ndagira ngo nkubwire ko hari impamvu yatuma Imana yanga kujyana nawe. Nubwo Imana yari yemereye Abisirayeli kujyana nabo, igihe cyarageze yisubiraho, iravuga ngo ntizongera kujyana nabo kubera ko umwe muri bo witwaga Akani mwene Karumi yari yenze ku byashinganywe: “…… Ndetse sinzongera kubana namwe ukundi, keretse murimbuye ikivume mukagikura muri mwe”. (Yosuwa 7:1-26) Imana yabwiye Abisirayeli ngo babanze bakure ikizira hagati muri bo! Iyo twimitse ibizira aribyo byaha, Imana iba ituretse kugeza twihannye. Samusoni amaze kumena ibanga ry’Imana yaramuretse. Nyamara we yakomeje kwibwira ko nta kibazo. Mu gihe Abafilisitiya bari bamusumiye yikunkumuye nk’uko yari asanzwe abigenza yibwira ko agifite imbaraga z’Imana, ariko ntacyo byatanze kuko Imana itari ikimurimo. Ese tujya twibaza impamvu ibintu bitagenda uko twari tubitegereje? None se ugikizwa ko wajyaga wuzura Umwuka Wera; ko wajyaga uhishurirwa; ko Imana yajyaga ikuganiriza; byaje kukugendekera gute? Reba niba nawe utaramaze kumena ibanga ry’Imana uyu munsi ukaba usigaye wikunkumura gusa.
Ukeneye kugendana n’Imana no gukorana nayo: mu mishinga yawe; mu buyobozi bwawe; etc. Hamwe n’Imana; nta bwoba! Nunanirwa izagutwaza; ibiguhiga ntibizakubona; urugendo rwawe rurashinganye; uri ubwoko butavumika kuko Uwiteka atuye muri wowe. Iga kugendana n’Imana; wisiga igicu; hagarara aho Yesu ahagaze; wikwiremera ibigirwamana; wishaka kwicira inzira (kwijajabira, kwibariza). Niba utigeze usaba Imana ngo mugendane; uyu munsi uyinginge mujyane uhereye none; gukomeza kugenda wenyine byabasha kukugeza mu rupfu vuba. Niba utaratangira urugendo, uyu niwo munsi wawe wo gukirizwamo; reka iri ribe itangiriro ry’urugendo rwawe. Kwakira agakiza ni yo ntambwe ya mbere y’urugendo rujya mu Ijuru. Abantu babiri ntibabasha kugendana batasezeranye (Amosi 3:3).
Birashoboka ko watangiye urugendo ariko wagera hagati ugateshuka inzira; usigaye wiyobora; niyo mpamvu ujarajara. Ngwino Imana ijya yakira umunyabyaha wese! Imana yakugize umuyobozi w’ubwoko bwayo musezerana ko muzagendana ikajya ikugira inama. Nyamara byageze aho uyishyira ku ruhande utangira kwiyobora no kuyobora ubwoko bwayo ukurikije amarangamutima n’inyungu zawe bwite. Niyo mpamvu hagati yawe n’abo uyobora hahora imivurungano. Ibuka ko uyoboye ubwoko bw’Imana (si ubwawe)! Ibyo Mose yarabizirikanaga cyane: “…wibuke yuko ubu bwoko ari ubwawe (33:13). Umuyobozi ukorana n’Imana aba afite itandukaniro (33:16). Kugira Umuyobozi nk’uwo ni ukugirira umugisha k’Uwiteka. Ndagira ngo nyuma y’iki kiganiro tugiranye, ufate umwanya wibaze niba ugendana n’Imana: mu mibereho yawe; mu miyoborere yawe; mu buzima bwawe bwa buri munsi. Niba wumva hari ibindi wimitse akaba aribyo bikuyobora cg se bikwereka uko uyobora; ca bugufi imbere y’Imana uyingingire kugira ngo ibe umuyobozi w’urugendo rwose ushigaje. Imana ikugirire neza!
Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Arch. SEHORANA Joseph / WatsApp: 0788730061 / Website: http://www.sehorana.com/
E-mail: sehojo2007@yahoo.fr
Last edited: 17/10/2020
Comments
-
Amen Amen!
- 1. Senga On 24/10/2021
Iri jambo riranejeje
-
Turagushimiye nyakubahwa
- 2. Pastor Mucyo On 18/10/2020
Add a comment


text:
Igicuruzwa 32 * 5mm I-Ubwoko bwa Steel Bar Grating Kuri Koreya Kurwanya Ibikoresho byo Kurwanya ibyuma
Ibicuruzwa birambuye
Ibicuruzwa
Ibisobanuro
Gusya ibyuma bikozwe no gusudira hamwe nicyuma kiringaniye hamwe nu tubari hamwe nintera runaka.Binyura mugukata, gufungura, gukata nibindi bikorwa.Ibicuruzwa byishimira ibiranga imbaraga nyinshi, imiterere yumucyo, gutwara cyane, korohereza gupakira nibindi bintu.Icyuma gishyushye cya zinc gishyushye gitanga ibicuruzwa byiza birwanya ruswa.
Ibisobanuro
Gusaba ibicuruzwa
Ikoreshwa cyane nka etage, catwalk, mezzanines / igorofa, gukandagira ingazi, uruzitiro, ramp, dock, igifuniko cy'imyobo, igifuniko cy'amazi, urubuga rwo kubungabunga, abanyamaguru / abanyamaguru benshi mu nganda, amahugurwa, ibyumba by'imodoka, imiyoboro ya trolley, ahantu haremereye cyane , ibikoresho byo gutekesha hamwe nibikoresho biremereye, nibindi.
Ibicuruzwa Features
Ibikoresho byiza.
Weld irareshya.
Igice cya zinc ni kimwe.
Imbaraga nyinshi nubushobozi bwo kwikorera.
Kurwanya ruswa.
Biroroshye gushiraho no kubungabunga.
Gutondekanya ibicuruzwa
Gupakira & Gutanga
Twakoranye nabashinzwe kohereza ibicuruzwa bafite uburambe mumyaka myinshi, bategura ibyoherezwa.Ntakibazo nukugaragaza byihuse, mukirere cyangwa mukinyanja, tuzakurikirana inzira yibicuruzwa inzira zose, kugirango tumenye neza ko ibicuruzwa bikugeraho mugihe kandi neza.
Umwirondoro w'isosiyete
Anping County Xingbei Metal Wire Mesh Products Co., Ltd. ni umuhanga mu gukora ubwoko butandukanye bwo gusya ibyuma, gukandagira ingazi, gutwikira umwobo, uruzitiro rwa meshi, rebar welded mesh panel, insinga za galvanis, uruzitiro rwigihe gito nibindi.
Isosiyete yacu iherereye mu ntara ya Anping ari yo “Kavukire ya Wire Mesh” mu Bushinwa.
Ubwiza bwemejwe nabakiriya bacu.Muri iyi myaka, twohereza ibicuruzwa byacu muri Ositaraliya, Kanada, Polonye, Repubulika ya Ceki, Ubutaliyani, Tayilande, Singapore na Indoneziya n'ibindi.Uburambe bwinshi nubuziranenge bwo hejuru burahari kuriwe!
Icyemezo
Isosiyete yacu itangiza uburyo bwogushushanya bwa CAD bwanditse kandi bwumwuga, bukoresha uburyo mpuzamahanga bwo gucunga umusaruro, kandi ibicuruzwa na serivisi byujuje ubuziranenge mpuzamahanga bwa ISO9001, kandi bigurishwa neza kumasoko mpuzamahanga, byakirwa neza nabakoresha.
Ibibazo
1. turi bande?
Dufite icyicaro i Hebei, mu Bushinwa, guhera mu 2014, kugurisha ku isoko ry’imbere mu gihugu (50.00%), Amerika y'Amajyaruguru (20.00%), Uburayi bw'Amajyepfo (10.00%), Uburayi bw'Iburasirazuba (10.00%), Amerika y'Epfo (10.00%).Mu biro byacu hari abantu bagera kuri 101-200.
2. ni gute dushobora kwemeza ubuziranenge?
Buri gihe icyitegererezo kibanziriza umusaruro mbere yumusaruro rusange;
Buri gihe Ubugenzuzi bwa nyuma mbere yo koherezwa;
3.Ni iki ushobora kutugura?
gusya ibyuma, gride ya FRP, Murinzi, inzitizi y amajwi, gushungura mesh
4. kubera iki ukwiye kutugura muri twe atari kubandi batanga isoko?
Isosiyete ishimangira gufata neza ibicuruzwa neza nkintego, gufata serivisi nziza nyuma yo kugurisha nkintego, gukora ISO 9001 kugirango ishimangire imiyoborere yimbere yikigo, kandi ikurikize ibicuruzwa byiza byindashyikirwa.
5.Ni ikihe gihe cyo kwishyura?
1) .T / T 30% kubitsa nyuma yicyemezo cyemejwe, 70% asigaye yishyuwe mbere yo kuva muruganda.
2).L / C irahari.


text:
Ubuyobozi bw’Akarere ka Rubavu nk’Umujyi wunganira Kigali buvuga ko ibidukikije bibafitiye akamaro kanini, ariko ko hari byinshi bishobora kubyangiza, bakaba biyemeje kubibungabunga mu rwego rwo kugira Umujyi ufite ubuhumekero.
Rubavu nk’Umujyi wunganira Kigali ni akarere kamaze kubaka ubushobozi mu bikorwaremezo bitandukany,e birimo iby’ubukerarugendo, n’ibindi bikagira akarere kagendwa cyane.
Ukigera muri aka Karere kashyizwe mu Mijyi itandatu yunganira uwa Kigali, usanganirwa n’inyubako ndende nshya zuzuye, izirimo kubakwa, amabanki, amashuri, stade n’ibindi byerekana ko wageze mu Mujyi.
Ubucuruzi bwambukiranya imipaka y’u Rwanda na Repubulika ya Demokarasi ya Congo hagati ya Gisenyi na Goma, buri mubizamura iterambere ry’aka karere umunsi ku munsi.
Ni Umujyi urimo isuku, ku muhanda hari ahashyirwa imyanda n’ibikoresho bya Pulasitike bitabora bigashyirwa ahabugenewe, mu rwego rwo kurengera ibidukikije.
Hatewe ibiti ku ngengero z’imihanda bifasha kubona umwuka mwiza n’ubwo bitaraba byinshi ku buryo buhagije.
Ku mucanga w’ikiyaga cya Kivu hahurira abantu benshi, hubahirizwa ingamba zo kwita no kubungabunga ibidukikije. Hashyizweho abantu bakurikirana isuku.
Niyomubyeyi Josiane, utuye mu Murenge wa Rubavu yabwiye UMUSEKE ko bamaze kumenya akamaro ko kurengera ibidukikije mu rwego rwo kugira umujyi utekanye.
Ati “Ntabwo twakwishimira kuzamura amazu meza tutabona umuyaga mwiza wo guhumeka.”
Imanizabayo Jean Pierre utuye mu Kagari ka Nengo mu Murenge wa Gisenyi, avuga ko kutita ku bidukikije bigira ingaruka ku buzima bw’abaturage.
Ati “Batwimuye ku musozi wa Rubavu kubera twahuraga n’ibiza bikadusenyera, ubu twasobanukiwe impamvu Leta yabikoze kwari ukurengera ubuzima bwacu.”
Umuyobozi w’Akarere ka Rubavu, Kambogo Ildephonse mu kiganiro n’UMUSEKE avuga ko kwaguka k’Umujyi wa Rubavu bijyana no kurengera ibidukikije.
Avuga ko igishushanyo mbonera kigaragaza aho Umujyi ugomba kuba uri n’ubwoko bw’inyubako buteganyijwe, n’ibindi bikorwa remezo batibagiwe ingamba zo kurengera ibidukikije.
Usibye mu Mujyi, no mu bice by’icyaro igishushanyo mbonera kigaragaza ibigomba kuhakorerwa harimo ibice by’ubuhinzi, aho gutera amashyamba n’ibindi.
Meya Kambogo ati ” Umujyi wa Rubavu nk’uwunganira Kigali ugomba kuba ari Umujyi ufite ibiti bifasha kugira ngo uhumeke.”
Avuga ko hari imisozi iri guterwaho ibiti kugira ngo hirindwe isuri ndetse akarere kabe ahantu habungabunga ibidukikije.
Atangaza ko hari gahunda iri mu Karere kose yo gutera ibiti ahantu hatandukanye aho kugira ngo bitemwe ahubwo byiyongere.
Bihaye umwaka umwe ngo iyi gahunda izabe igezweho.Hari kurebwa aho ibi biti bizaterwa.
Ni ibiti byitezweho gutanga umwuka mwiza by’umwihariko mu Mujyi wa Rubavu ukunda kugira urujya n’uruza.
Ati “Ntabwo ari Umujyi turimo guteza imbere mu buryo bw’akavuyo n’Umujyi ufite gahunda tugendeye ku gishushanyo mbonera.”
Asaba abaturage kubigiramo uruhare kugira ngo Umujyi wa Rubavu urusheho kuba nyabagendwa ucyeye.
Mu guhangana n’ingaruka z’itemwa ry’amashyamba bari gushishikariza abaturage gukoresha Biogaz na Gaz aho gucana ibiti.
Hari imiryango igera ku 120 yahawe Biogaz nyuma yo kureba ko ifite inka byibura eshatu zafasha kubona umwanda wo kwifashisha mu gucana.
Gusa Meya Kambogo avuga ko muri izi Biogaz zatanzwe hagiye hagaragaramo ibibazo bitandukanye nk’aho umubare w’inka wahindutse, n’ibindi bibazo tekiniki byatumye zimwe muri zo zitagikora.
Ingamba zirambye ku cyogogo cya Sebeya…
Meya Ildephonse Kambogo, avuga ko nk’Akarere bashimira abafatanyabikorwa babafashije kugira ngo umushinga wo kubungabunga icyogogo cya Sebeya ugerweho, kuko cyateje ibibazo Akarere mu bihe bitandukanye.
Avuga ko icyogogo cya Sebeya cyateje ibibazo bikomeye cyane birimo kwangiza imirima y’abaturage, gusenya amazu no gutwara ubutaka.
Bamaze kubaka ku buryo amazi aguma muri icyo cyogogo kugeza ageze mu kiyaga cya Kivu.
Ati “Biragaragaza imbaraga nyinshi cyane zashyizwemo kugira ngo ducyemure ikibazo cyari kibangamiye abaturage.”
Avuga ko imisozi ihegereye habaye gahunda yo guhinga mu materasi kuko byagaragaraga ko iyo misozi yamanuraga amazi menshi cyane.
Ati “Hakozwe kugabanya umuvuduko w’amazi twifashishije amaterasi no gukora ibiraro biyobora amazi bikayageza mu kiyaga cya Kivu.”
Rubavu ni akarere gafite ubuso bwa 388,3 km², mu 2021 kari gatuwe n’abaturage 469.379.
Gafite ubushobozi bwo kwakira abashyitsi 350 buri munsi mu mahoteli 20.Nibura ku mwaka kakira abashyitsi 127.000.
Ubuyobozi bw’Akarere ka Rubavu buvuga ko bukataje mu mishinga yitezweho guhindura isura y’Umujyi wa Rubavu ijyanishwa no kubungabunga ibidukikije.
NDEKEZI JOHNSON
UMUSEKE.RW/RUBAVU


text:
Akaliza Amanda ubwo yari yitabiriye irushanywa rya Nyampinga w’u Rwanda 2021 yatanze umushinga wo gufasha urubyiruko ruhura n’ibibazo by’ubuzima bwo mu mutwe.
Binyuze muri uwo mushinga uyu mukobwa yashinze umuryango utegamiye kuri Leta yise Humeka, umaze amezi make utangiye.
Mu kiganiro yagiranye na IGIHE, avuga ko icyatumye atangiza uyu muryango ari uko nawe ari umwe mu bahuye n’ibibazo by’ubuzima bwo mu mutwe mu gihe yabaga i mahanga.
Yagize ati “Nanjye nahuye n’ibibazo by’ubuzima bwo mu mutwe birimo agahinda gakabije no guhangayika, kuri njye mbifata nk’amahirwe nagize yo kunyura muri ibi nkamenya ko binabaho , byambayeho igihe nari mu mahanga, icyo gihe nibwo nabashije gusobanukirwa ibya gahinda gakabije.”
Yakomeje agira ati “Nizera ko ibyo umuntu acamo bishobora kumwangiza cyangwa bikamuha imbaraga zo gushaka igisubizo kuri we, ndabizi nabiciyemo biratungana, ubu ndi gufasha gushaka ibisubizo ku bandi bahura nibyo nahuye nabyo.”
Miss Akaliza Amanda asobanura ko umuryango wa Humeka uhari kugira ngo ufashe urubyiruko kubona ubuvuzi bw’ubuzima bwo mu mutwe ku buntu.
Yakomeje avuga ko uburyo umuryango wa ‘Humeka’ bukoreshwa mu gufasha abafite ibibazo by’ubuzima bwo mu mutwe ari ukubaganiriza mu matsinda, umuntu ku giti cye, ndetse no gushaka icyo umuntu ahugiraho.
Miss Akaliza Amanda avuga ko ku bigeraho ari ukubanza gukorana n’umuryango nyarwanda bakabanza kumenya ko ibibazo by’ubuzima bwo mu mutwe bihari.
Ibitaro by’indwara zo mu mutwe bya Ndera n’amashami yabyo, biherutse gutangaza ko mu mwaka ushize 2021/2022, bakiriye abarwayi 96.357, bakaba bariyongereyeho 29,6% ni ukuvuga 21,993 ugereranyije n’umwaka wabanje [2020/2021].
Ni imibare iteye ubwoba ariko igihangayikishije cyane ni uko hejuru ya 70 ku ijana ari urubyiruko kandi ibibazo rufite ari ibituruka ku biyobyabwenge n’inzoga.
Kurikira ikiganiro IGIHE yagiranye na Miss Akaliza Amanda


text:
Gasimba Francisko Saveri ni umwarimu muri Kaminuza y’u Rwanda akaba ari n’umuhanzi, umwanditsi w’ibitabo n’umusizi w’umuhanga. Gasimba Francisko Saveri azwi cyane ku bitabo yanditse birimo ibisogo by’Ubuse; ibyo bisigo bikaba byaranengaga cyane cyane ubutegetsi bwa Habyarimana Juvénal, muribyo twavuga: « Indege y’ubumwe, Bangaheza n’Isiha rusahuzi »! Mu kwezi kwa Werurwe uyu mwaka w’2020, Gasimba Francisko Saveri yongeye kutugezaho undi muvugo wa 12 yise : « UMWANZURO ». Gasimba akaba avuga ko uwo muvugo ari uwa nyuma.
Muri uyu muvugo « UMWANZURO« , Umuhanzi Gasimba Francisko Saveri aramagana mu mvugo ya gihanaga akarengane k’ibihekane gakabije abanyarwanda bakomeje guhura nako karimo : ubwicanyi, kuvangura, gukubitwa , gusenyerwa, kwamburwa ibyawe n’ibindi. Mu gisobanuro cye, Gasimba Francisko Saveri akaba avuga ko uyu muvugo we ari uwanyuma, iyo mvugo ikaba yarateye abantu benshi impungenge! Bamwe baragira bati: Ese aho, Gasimba ntashobora kuba yaravuze ikimuri ku mutima kandi akaba azi neza ko abakinduzi bahitanye Kizito Mihigo batazamwihanganira nawe bakazamunyuza iy’ubusamo kubera uko kuri kwe? Twizereko bitazagenda gutyo uretse ko « umuntu adatinya ishyamba ahubwo atinya icyo yahuriyemo nacyo »!
Iyi leta ya FPR-Kagame ntabwo irebera izuba abahanzi n’abanyabwenge, abenshi barayihunga cyangwa ikabica, gusa icyo Inkotanyi zitazi ni uko umuhanzi adapfa, kuko n’ubwo umubiri we wakwicwa agashyingurwa, ibihangano bye birasigara kandi bikarushaho gutanga ubutumwa burimo uko ibihe bihora bisimburana iteka! Ntabwo twashatse kujya mu busesenguzi bw’umuvugo wa Gasimba yise « UMWANZURO », ahubwo twahisemo kubagezaho uwo muvugo mu ‘ijwi rye bwite no mu nyandiko, noneho buri wese akisesengurira!
Munsi gato y’iyi foto ya Gasimba Francisko Saveri, fungura umuvugo we niba kandi bitagukundiye wusome munsi aha:
Ndamagana!
«Ndamagana ubukinduzi nk’ubwa koronavirusi! Mujye mwikiriza uko ndangije igitero!
Ndamagana umutima mutindi, utera gushahura uwo mwashakanye, utitaye ku bana mwabyaranye!
Ndamagana umutima mutindi, ugutera gukinduza urusoro ngo urubahiriza inshingano, kandi igihano cyo kwicwa cyarahanaguwe mu itegekonshinga, twitoreye hafi ijana ku ijana!
Ndamagana umutima mutindi ugutera gutaraka, ugatatamura ibyivugo, ko wivuganye abo wita ababisha, ukabashahura, ukabashinyagurira, nk’uterekera icumu rya Gahunde ka Nyakaja!
Ndamagana umutima mutindi, ugutera gusenyera abanyantege nke, ukabatekeza imbumburi mu mvura y’amahindu, ukabahindura imburaburaro, ngo babangamiye iterambere ry’abashoramari, nk’aho abashabitsi barusha agaciro abenegihugu!
Ndamagana abafite ibisigisigi by’ingengabitekerezo ya jenoside yibasiye abatutsi, kimwe n’abashyira abahutu mu gatebo kamwe, n’abakomeje kunena abashigajwe inyuma n’amateka kugeza n’aho banena izina ryabo gakondo, ngo bibagirane, bazimire!
Ndamagana umutima mutindi ugutera guhunahuna no gushakira imari mu maraso y’inzirakarengane!
Ndamagana abaruca bakarumira, bagahitamo kuba ibyitso by’inkozi z’ibibi!
Ndamagana abakubitira abana ku mazi ba nyina bavomye, bakarenga bakamera nka ya ngwe ikurira umwana, ikakurusha kurakara!
Ndanimakaza!
«Ndimakaza ubwunamuzi nk’ubwa Kristo ku musaraba! Murajya mwikiriza uko ndangije igitero.
Ndimakaza umutima w’ibambe, ugutera gutabara abari mu kaga, utitaye ku buzima bwawe, nta yindi nyungu utegereje uretse gukiza ubuzima bwabo!
Ndimakaza umutima w’imbabazi, ugutera kubabarira abanzi bawe kandi baraguteye kugira inguma ku mutima!
Ndimakaza umutima w’ubutwari w’abavugabutumwa batavugira mu matamatama, cyane cyane bari kuri Altari, bamagana ubukinduzi bwibasira umubiri, ubukinduzi bwibasira umutima, ubukinduzi bwibasira ibitsina n’imitungo, bamagana n’akarengane k’ibihekane!
Ndimakaza umutima nama utera abayobozi guhumuriza rubanda, birinda kubacundaga, «manipuler, manipulate», ahubwo bababwira ijambo ryiza mugenzi w’Imana!
N’ubundi umuyobozi yakabaye Imana y’i Rwanda!
Ndimakaza umutima w’impuhwe n’urukundo, ugutera kubura ibitotsi kubera umusonga w’undi, ukabigaragaza umuzanira igituma umutima we usubira mu gitereko!
Ndimakaza umutima w’urugwiro, utera abashakanye gushyira imbere ubusabane, nubwo baba bashavujwe n’ubukene, cyangwa ibihe by’amajye nk’ibi bya Corona virusi!
Tubishimiye Imana!»
Gasimba yanzura umuvugo we mu ndirimbo, agira ati: Amahoro ku isi y’abayituye twese, aho turi hose, turayakeneye!


text:
Ubwoko bwa Swivel GPRS GSM antenna hamwe na dogere 0 kugeza kuri 90 igoramye kugirango ikoreshwe byoroshye.Nibikorwa byiza cyane muri quad-band GSM ikwirakwiza 850MHz, 900MHz, 1800MHz, 1900MHz na 2100MHz.Iyi antenne nibyiza gukoreshwa kubikoresho bito byoroshye, kandi biranga SMA (m) iburyo bwa RF ihuza.Nibintu byiza cyane bihindagurika Omni-icyerekezo cyinshi antenne.
• Module ya GSM GPRS
• Igenzura rya kure
• Wireless I / O.
• Imiyoboro idafite insinga
• Porogaramu ya telemetrie na telematika
1. Guhindura ibyiciro bitatu 90 ° hinge
Ihinduka ryibyiciro bitatu 90 ° hinge itanga imbaraga zumukanishi no kurinda SMA Umugabo cyangwa SMA Umugabo Reverse Polarity ihuza.Ifite ishingiro ryerekana ifunga mumyanya 3, ihagaritse, itambitse kandi kuri dogere 45.Bizaba byiza kubikoresho kugirango ubone kwakira neza.
2. Antenna ya GSM 3G yafashwe mpiri
SXW-GSM-G10 ni pentaband GSM 3G ya capita ya mount ya antenne ifite imiyoboro ihuza ama terefone, router hamwe nibikoresho bikoresha radio hamwe na sma ihuza.Niba ufite ikibazo kijyanye na sma kuri ufl ipex ya pigtail kabili, irahari.
3. Igisubizo cyiza kuri penta-band ya selile
Iyi antenne nigisubizo cyiza kubikorwa bya penta-band ya selile harimo na router idafite umugozi, telemetrie na telematika aho selile, GSM na 3G bisabwa.


text:
BUGESERA: Yashyinguye umwana utari uwe akeka ko ari uwo yari yarabuze.
Muteteri Faith, utuye mu mudugudu wa Rurenge, avuga ko bumvise iyo nkuru nyuma yo kumenya ko hari umurambo w’umwana w’umuhungu watoraguwe mu mazi mu gishanga, hanyuma ukaba washyinguwe n’utari nyir’umwana kubera kwibeshya.
Muteteri yagize ati “Umwana wishwe yari yasigaranye n’umugabo wa nyina mu rugo, nyuma ngo ashobora kuba yaramwishe, akajyana umurambo mu mazi, nyina amubuze ntiyabivuga.
Hakaba n’undi mubyeyi wo mu Mudugudu wa Gisenyi, we ngo waretse umwana we w’imyaka 4, abasiga mu gishanga bahinga ngo aritahana, nyuma arabura. Umurambo ubonetse mu mazi, abo baretse umwana akabasiga bahinga, baketse ko ari uwabo baramujyana baranamushyingura, hanyuma biza kumenyekana ko atari uwabo”.
Abana babuze umwe ni uwitwa Ndayishimiye Frederic wo mu Mudugudu wa Gisenyi, Akagari ka Kagasa, mu Murenge wa Mwogo, undi akaba Kayihura Eric wo mu Mudugudu wa Rurenge mu Kagari ka Rurenge, nk’uko bisobanurwa n’Umunyabanga nshingwakorwa w’Akagari ka Rurenge, witwa Gasasira Prince.
Yagize ati “Uwapfushije umwana yari acumbitse mu Mudugudu wa Rurenge, Akagari ka Rurenge, yaje kubura umwana ariko ntiyavuga. Ku wa Gatanu abaturage bahinga mu gishanga cya Kaziramire, bavuga ko babonye umurambo w’umwana w’umuhungu mu mazi, ariko hakaba hari undi mubyeyi wo mu Mudugudu wa Gisenyi , Akagari ka Kagasa, Umurenge wa Mwogo wari wabuze umwana ahita abimenyekanisha, arangisha.
Umurambo w’umwana w’umuhugu uri mu kigero cy’imyaka hagati y’ine n’itanu ubonetse, abo muri uwo mu Mudugudu wa Gisenyi bibeshya ko yaba ari uwo babuze barawujyana barawushyingura”.
Uwo mubyeyi wo muri Rurenge nyuma yo kumva inkuru z’umurambo w’umwana watoraguwe mu mazi, yaje kuvuga ko ashobora kuba ari uwe, na cyane ko yari amaze iminsi amubuze, kandi agakeka ko umugabo bari barashakaniye aho muri Rurenge yaba yaramujyanye, ngo uwo mugabo ntiyari se w’uwo mwana, kandi ngo mu gihe gito bari bamaze batuye muri ako gace, abaturanyi bari bamaze kumenya ko bahorana amakimbirane.
Mu gihe uwo mubyeyi yabuzemo umwana we, n’uwo mugabo we yarabuze n’ubu ngo baracyamushakisha kuko bikekwa ko yaba ari we wishe uwo mwana nyuma agata umurambo we mu gishanga aho watoraguwe.
Nk’uko Gasasira abisobanura, ngo nyuma y’uko ubuyobozi w’Umurenge wa Mwogo bufashije abo babyeyi bombi, uwashyinguye akamenya ko yari yibeshye, uwo wari wabuze umwana akeka ko yajyanywe n’umugabo we, na we akamenya ko yapfuye, umurambo w’uwo mwana warongeye ushyingurwa mu irimbi rusange rya Rukoronko muri Mwogo, aho wari ushyinguye n’ubundi, dore ko ngo uwo mubyeyi nta handi yari gushobora kuwujyana nta bushobozi bundi yari afite.
Ahubwo amaze kumenya ko ari umwana we wapfuye amaze no kumushyingura, yahise asubira iwabo mu cyahoze ari Ngenda, kuko ngo yumvaga afite ubwoba ko uwo mugabo we yaza nijoro akamwica, kuko akeka ko ari na we wamwiciye umwana.
Mukantwari Bertilde, Umunyamabanga nshingwabikorwa w’Umurenge wa Mwogo, asobanura uko ikibazo cyagenze, yavuze ko bakiriye ababyeyi babiri, uwitwa Nyirabagenzi Chantal na Uwitonze Solange, tariki 9 Nyakanga 2020.
Uwitonze yavugaga ko yabuze umwana uri mu kigero cy’imyaka hatari 4-5, akavuga ko yabasize bahinga mu gishanga agataha ari wenyine, tairki 10 haboneka umurambo w’umwana w’umuhungu uri muri icyo kigero, ari muzi mu mazi muri icyo gishanga yapfuye.
Umubyeyi wari wavuze ko yabuze umwana yahise ajya kureba ko ari we, ahageze ngo yikubise hasi kubera agahinda kenshi, ntiyanagira ikindi areba, ngo amenye niba ari umwana we koko.
Icyo gihe ngo abari kumwe n’uwo mubyeyi ni bo bateruye uwo murambo w’umwana bawuvana aho mu mazi, ndetse barawushyingura. Kugeza bamushyingura, umubyeyi ngo ntiyigeze areba kuko umurambo w’umwana wari utwikiriye, kandi ngo yumvaga nta kabuza ari umwana we waguye mu mazi y’icyo gishanga kuko yari yakibasizemo bahinga arijyana, avuga ko atashye mu rugo, kandi ari muto.
Nyuma yo gushyingura rero ngo ni bwo haje undi mubyeyi, na we avuga ko yabuze umwana ngo akabanza gutekereza ko umugabo we yaba yamujyanye i Nyamata, ariko ngo ubu akaba akeka ko uwatoraguwe mu gishanga mu mazi yapfuye yaba ari uwe.
Umuyobozi w’Umurenge wa Mwogo yagize ati “Uwo mubyeyi wa kabiri waje avuga ko umwana watoraguwe mu mazi yapfuye ashobora kuba ari we, yatangaga n’ibimenyetso, avuga ko umwana we yari yambaye umupira ushushanyijeho ingwe n’ikabutura y’umukara. Barebye ibyo umwana yari yambaye basanga ni byo koko”.
Nyuma, nk’uko bisobanurwa n’Umunyamabanga nshingwabikorwa w’Umurenge wa Mwogo, ubuyobozi bw’Umurenge bwahuje abo babyeyi bombi, bavuga uko ikibazo kimeze burabumvikanisha, ngo ku bw’amahirwe uwashyinguye umwana yibeshye ko ari uwe na we arabyumva, nyuma umwana arashyingurwa.
Mu gihe hakomeje gushakishwa undi wari wabuze, ngo hari uwo bumvise wabonetse uri mu kigero cy’uwo bariho bashakisha, ngo akaba yabonetse mu Murenge wa Juru, Akarere ka Bugesera, bakaba bakeka ko yaba ari we, ariko bategereje kubanza kumureba.
(Source:Kigalitoday)


text:
Imyenda y'ipamba: Ikintu cyose ukeneye kumenya
1.KUKI COTTON YARN YABATURAGE?
Ipambani yoroshye, ihumeka kandi ihindagurika cyane kuboha!Iyi fibre isanzwe ishingiye ku bimera ni kimwe mu bikoresho bya kera bizwi kandi ikomeza kuba ingenzi mu nganda ziboha muri iki gihe.Umusaruro rusange watangiye mu myaka ya 1700 havumbuwe ipamba.
Ububoshyi bwinshi butuye ikirere cyoroheje bishimira kuboha hamwe nipamba umwaka wose.Ipamba nubundi buryo butangaje kubafite allergie yubwoya.
2.NIKI UMUTUNGO WA COTTON YARN?
Iyi fibre irazwi cyane kuko yoroshye kandi ihindagurika;yemera amarangi meza atanga igicucu cyiza, gikungahaye.
Birahumeka rero nibyiza kwambara ibihe bitatu bitarenze umwaka.Kandi ikiruta byose, iranyunyuza cyane, itanga imyenda myiza ituma amazi ava mumubiri.Muyandi magambo - ipamba ituma ukonja!
3.NIKI CYIZA CYIZA CYIZA?
Ipamba nziza nziza ni Pima cyangwa ipamba yo muri Egiputa.Ubudodo bwombi bukozwe muri fibre ndende-itanga umusozo mwiza.
Itandukaniro nyamukuru hagati yibi byombi niho bakuriye.Ipamba ya Pima ihingwa muri Amerika yepfo mugihe ipamba yo muri Egiputa ikorerwa muri Egiputa.
Impamba iraboneka kandi MERCERCIZED NA ORGANIC
4.NIKI USHOBORA GUKORA HAMWE NA COTTON YARN?
Kubera kwinjirira, koroshya, amabara meza, no kwitaho, ipamba ni fibre ya fibre kubikorwa byinshi byo kuboha no kuboha.
HANZE URUGO
Ipambani byiza kuboha ibikoresho byo murugo nk'igitambaro, ibitambaro, umusego, imifuka yisoko, imyenda yo gukaraba, abafite inkono, kandi kugeza ubu bizwi cyane.imyenda.
BYIZA KUBANA
Ipamba ni amahitamo meza kubana kuko biroroshye-kwitabwaho, byoroshye, kandi biboneka mumabara meza.Ishimire ipamba yo kuboha cyangwa guhambira ibiringiti byabana, imyenda yumwana, iminyago, hamwe na layettes.Reba kuriyi ngingo nanditse kuri 9 Byoroshye Uruhinja Rwubusa
YAMBARA
Niba uboshye imyenda, impeshyi, cyangwa imyenda yo kugwa kare tekereza gukoresha ipamba.Nibyoroshye, bihumeka, kandi bihanagura ubuhehere kure yumubiri.Koresha mu kuboha tanks, tees, tunike, ibishishwa, pullover cyangwa ibishishwa bya karigisi.
Ipambairaboneka muburyo butandukanye bwuburemere, imiterere, namabara kuburyo utagarukira kubyo ushobora gukora.
5.ESE COTTON YARN YASHOBORA KUBONA?
Gushonga ni inzira yo gutobora no guhuza fibre kugirango ukore umwenda urangiye.
Ipamba 100 ku ijana ntabwo ari ipeti.Ahubwo, koresha fibre yinyamanswa nkubwoya, alpaca, cyangwa mohair kugirango ubone ibisubizo byiza.
6.NI COTTON YARN STRETCHY
Kimwe mu bitagenda neza muri pamba nuko itarambuye cyane mugihe ikorana nayo.Ibyo birashobora gutuma bitoroha cyane kuboha niba utegereje ko ubudodo bwawe buboha.Menya ko iyo uboshye ipamba, ushobora gukenera kumanuka inshinge cyangwa ebyiri kugirango ubone igipimo kimwe no kuboha ubwoya.
Ipambairashobora kugabanuka gato iyo yogejwe, ariko nayo izarambura gato iyo yambaye.Uzirikane mugihe usuzumye imishinga wahisemo gukora hamwe nipamba.
7.COTTON YARN YITONDE
WASHING COTTON
Ipamba y'ipamba irashimishije kuko byoroshye kuyitaho.Niba urimo kwibaza uburyo bwo gukarabaipamba, urashobora gukaraba imashini yubwoko bwinshi bwipamba.Urashobora kandi gukaraba intoki hanyuma ukarambika hasi kugirango wumuke.
IRONING COTTON YARN
Urashobora gushiramo icyuma.Gusa witondere bidasanzwe mugihe wicyuma kugirango udatobora ubudozi.Ubundi buryo bwiza bwo gucuma ni ugushira icyuma kuri parike hanyuma ukajya hejuru yumwenda udashyizeho ingufu zicyuma.
KUBONA INKINGI
Impamba ni fibre isubiza neza guhagarika.Urashobora guhagarika, guhagarikwa (uburyo nkunda bwo guhagarika!), Cyangwa guhagarika umushinga wawe wipamba.Koresha uburyo bwo guhagarika ibisubizo byiza.
8.URASHOBORA GUKORESHA UMUKONO W'AMASOKO
Kubera ko ipamba itari fibre ifite amasoko menshi cyangwa isunikwa, ntabwo aribwo buryo bwiza bwo kuboha amasogisi - keretse niba ushaka amasogisi arekuye, yunamye anyerera ako kanya.
Hitamo umugozi nka Merino Superwash hamwe nigitekerezo cya nylon kubisubizo byiza byo kuboha amasogisi.
9.URUPAPURO RWA COTTON
Ipambaije muburyo butandukanye bw'uburemere.Iraboneka kandi muburyo butandukanye nko gushira imipira, skeins, hanks, keke, na cones.
Igihe cyo kohereza: Ukwakira-18-2022


text:
Burya koko ngo ntawe uvuma iritararenga!Ubanza Abanyarwanda baba bibeshya iyo bavuga ngo umugore yaracuze,ntakibyara cyangwa ngo yarengeje imyaka yo kubyara.
Inkuru y’uyu mugore wo mu gihugu cy’Ubuhinde irabigaragaje.Ibyamubayeho byamubereye igitangaza nk’icya Elizabeti wo mu Ivanjili(Lc 1,36). Ku myaka 72 na we yagize ibyishimo byo kuba umubyeyi kandi ubundi yitwaga ingumba.
Ku itariki 19 mata ni bwo Daljinder Kaur yibarutse imfura ye y’umuhungu.Uyu mwana yavutse apima ibilo 2 kandi abaganga bemeza ko nta kibazo na gito uwo umwana afite.Ngo ameze neza rwose.
Bamwise Armaan nk’izina ry’ibitaro by’aho yavukiye.Abaganga bakoresheje ubugenge bwo guhuza intanga(fécondation in vitro)z’umusaza n’umukecuru we.
Ibiri amambu,bombi bari bamaranye imyaka 46 babana kandi barasezeranye.Mbese urebye bari barihebye nk’abo Imana yavumye.Ubu ngo yumvise ugutakamba kwabo.
Abantu bakunze kubabaza ku maherezo y’uwo mwana bigaragara ko bazasiga akiri muto.Igisubizo cyabo ngo nuko bazakora ibyo bashoboye byose,ibisigaye Imana ikazabikora kuko Yo ihoraho.
Mohinder Singh Gill w’imyaka 75 n’umugore we ntibaremeza niba bazongera gukoresha ubwo buryo kugira ngo bagire umwana wa kabiri. Bashobora gutinya kugondoza iyo Mana.
Inkuru yose : A 72 ans,elle donne naissance à son premier enfant
By B.P


text:
Abagore bakomeje kwigobotora ingeso ya ‘Ndongora Nitunge’
Abagore bo mu Karere ka Rubavu bavuga ko bakomeje inzira yo kwiteza imbere kandi barwanya ingeso ya ‘Ndongora Nitunge’ binyuze mu kwibumbira mu matsinda abafasha kubitsa no kugurizanya.
‘Ndongora Nitunge’ ni ingeso imaze imyaka myinshi mu Karere ka Rubavu, ndetse abantu bakuru bavuga ko yatangiye mu myaka ya 1997, aho abagabo baburaga akazi bagatungwa n’abagore.
Ibi byatumye abagabo batangira kujya bemera gusigara mu ngo abagore bakaba ari bo bashaka ubushobozi bagatunga ingo zabo.
Uko imyaka yagiye ishira, abagore bakomeje gukora ubucuruzi bakoresheje ibasi cyangwa agatebo, bagashaka ubushobozi butunga urugo abagabo bicaye.
Iyi migirire yahaye abagore ubushobozi ariko ibashyiraho imvune, naho abagabo biyambura inshingano zo gutunga ingo ahubwo bashinjwa gushaka abagore benshi bitaye ku babitaho kurusha abandi.
Umwe mu bagore bahaye amakuru Kigali Today utuye mu Murenge wa Nyamyumba muri Rubavu, avuga ko yatawe n’umugabo kubera kutumvikana, umugabo ajya kwishakira undi mugore.
Agira ati: "Ndongora Nitunge ino aha irahaba kuko ubana n’umugabo ariko akaba ari wowe umumenya aho kugira ngo mufatanye mutere imbere. Iyo abonye utamuha ibyo ashaka, araguta akajya gushaka ababimuha. Nkeka ko ari ikibazo cy’abagabo babaye bakeya."
Uyu mubyeyi w’abana batatu, avuga ko azi abagore bahuye n’iki kibazo kandi n’abafite abagabo nk’aba ngo bahora mu makimbirane.
Agira ati: "Wabaho gute mu gihe umugabo aguhombeye? Wegura agataro ugatangira gushakisha, ahubwo wataha akagutera hejuru avuga ngo umuca inyuma kandi wirirwa ku zuba ushakisha."
Ubuyobozi bw’Akarere ka Rubavu ntibwemera iyi ngeso ya ‘Ndongora Nitunge’ kuko itesha agaciro umugore. Icyakora abagore bahura n’iki kibazo babivuga byeruye kuko usanga ngo bashaka abagabo batagize icyo babamarira.
Kantengwa Aliette, Komiseri mu nama y’Igihugu y’Abagore, avuga ko umugore wo mu cyaro afite intambwe amaze gutera, aho abagore bacuruza ku gataro bagiye bibumbira mu matsinda abafasha kubona igishoro.
Yagize ati: "Ibyo tubikesha ubuyobozi bwiza, kandi n’aha hari abahawe igishoro, abandi bahabwa impano zibafasha kugira imibereho myiza."
Uwineza Chantal ukuriye Inama y’Abagore mu Karere ka Rubavu avuga ko ‘Ndongora Nitunge’ ari imvugo ivunisha abagore kandi idakwiye.
Agira ati: "Turabihinyura kuko umugore n’umugabo bagomba gufatanya urugo rukiteza imbere kandi urugo ruteye imbere n’Igihugu gitera imbere. Umugabo iyo yiyemeje gushaka umugore, ni uko aba ashaka iterambere ry’umuryango we, ntazana umugore kumubera umucakara, n’aho tumenye biri turabasura tukabaganiriza."
Bamwe mu bagore bibumbiye muri koperative yahawe inkunga ya Miliyoni y’amafaranga y’u Rwanda azabafasha kwagura ibikorwa. Hari abahawe inka, ihene, amabati yo gusakara inzu, ibitenge byo kwambara, byose bikaba bigamije gushyigikira umugore wo mu cyaro kugira imibereho myiza.
MENYA UMWANDITSI
Umunyamakuru wa Kigali Today/KT Radio
@ sebuharara